Cherry Ghost: Beneath This Burning Shoreline - Undertoner\nDet er morgen i Tombstone. Stille, tyst – kun en svag hylelyd giver varsel om det kommende. Og så, bang! I stemmer det med uptempo kavaleritrommer, blødende violiner, salonfatter, der hamrer dramatisk i pianoet, og forsanger Simon Aldred, der fuldender scenariet med åbningsordene »Morning spitting vengence,« hvorpå der ellers bliver lagt folk i jorden i snesevis. Morderballaden ”We Sleep on Stones” åbner engelske Cherry Ghosts seneste udspil, Beneath This Burning Shoreline. Paw, den første kugle rammer plet!\nDen middelmådige indierock fra debutalbummet Thirst for Romance (2007) er blevet peppet klædeligt op. Nu står den på mariachifortællinger, sømandsviser og sågar Chopin, alt sammen blandet med succes i ”The Night They Buried Sadie Clay”. Paw, endnu en sang er en ren fuldtræffer.\nLyden bevæger sig mellem et Nick Cave-inspireret univers af mordere, svindlere og letlevende damer situeret i en mørk historiefortælling over Echo & the Bunnymens flirt med den mexicanske mariachitradition og eftertænksom indierock a la The National til Coldplays sødmedrivende popflader. Umiddelbart en noget aparte blanding, men Cherry Ghost forstår at male så fængende lydbilleder, at det til tider nærmer sig det filmiske. Og hvilken film det kunne blive, fyldt med værtshusslagsmål om skønne kvinder (»in a certain light / your face could launch a bareknuckle fight« fra “Barberini Square”), gotiske landskaber med kirkegårde (der bliver ligefrem i ægte klichéstil spillet på sav af og til – hvor meget mere spøgelsesagtigt kan det blive?), tordenvejr og ruiner samt hele den hårdkogte westerns melankolske enspænderi, støvede dilingencebyer og mexicanske munterhed.\nDer er en rugende mørk romantik i spil, og den kommer til udtryk på “A Month of Mornings”. En ballade, som starter med en melodisk bas, klaverspil og Aldreds stille sang for langsomt at bygge op til en ‘klassisk’ finale med (næsten) alt, hvad den kan trække af elektrisk guitar, trommer og skift mellem energiske udladninger og eftertænksomme mellemspil.\nAssociationerne til The National er svære at ryste af sig. Aldred byder på interessante tekster, alle med en kulsort bagside. “Only a Mother Could” går glad derudad med en kær omgang hammondorgel og en nærmest cheesy omgang guitarfingerspil, men behandler samtidig vold i hjemmet. “Kissing Strangers” er tænkt som det store croonerhit, men igen med en tekst, der uundgåeligt snor sig ned i dyster håbløshed. Det er en smuk sangtekst, men lige lovlig klistrende musik – især set i forhold til resten af albummets mere tilbagelænede americanastil. Det største problem ved pladen er manglen på homogenitet, der brydes af numre som “Kissing Strangers” og stadionrocknummeret “Black Fang”. Resultatet bliver en lidt rodet affære, hvor et ellers smooth tema belemres med et par vejbump. Men samtidig er disse bump også velfungerende numre, hvilket giver dem en vis berettigelse i sig selv.\nBeneath This Burning Shoreline er en plade, der leverer alsidige temaer i både tekst og musik og samtidig plejer glæden ved den gode røverhistorie. Cherry Ghost har skabt en række sange, der sidder lige i – og ellers tæt omkring – bulls eye.\nalt. country americana Cherry Ghost crooner indierock stadionrock\nMusikalske slægtninge: The National, Echo & The Bunnymen, Coldplay, Richard Hawley, Elbow


Har du set dine fine pom pom hjemmesko - sommerglæde\nI denne kolde tid, er det vigtigt, at man sørger for, at ens børn ikke kommer til at fryse. Derfor er det også vigtigt, at man sørge for at give dem hjemmesko på, når de er inden for. For når de render rundt nede på gulvet, så kan det hurtigt godt blive fodkoldt for dem. Derfor har de også brug for nogle lækre nogle af slagsen. Og her kunne man måske kigge på de fine modeller fra Pom Pom. Her finder man nemlig nogle super lækre og fine hjemmesko.\nMan kan selvfølgelig få de fine pom pom hjemmesko til både piger og drenge. Så uanset set om man vil have dem i en bestemt farve, eller med motiv eller noget andet. Så er der gode muligheder for dette, hvis man går ind og kigger på hjemmesiden, som man finder her. Og ens barn vil helt sikkert kommer til at elske disse pom pom sutsko, som samtidig er i en super god kvalitet, og gode for børnene at have på.\nNemme at tage på også for barnet\nNoget af det, som også er vigtigt, når man køber hjemmesko til børnene er, at de selv kan finde ud af, at tage dem på. Det vil de helt sikkert kunne med de fine pom pom sutsko, som man finder er. Så det er altså endnu en god grund til, at man skal vælge at gå med pom pom. For man får virkelig god kvalitet for alle pengene. Det vil sige, hjemmesko som børnene kan have igennem længere tid.\nFøler man sig overbevist om, at det er sådan et fra hjemmesko fra pom pom, som man skal have fat i. Så kan man som sagt klikke på linket, som man finder øverst i denne artikel. Herefter kommer man direkte videre til hjemmesiden, hvor man så kan bestille direkte fra. Det er nemt, og man får dem selvfølgelig sendt direkte hjem til sig, når man har lavet sin ordre og betalt for den.\nStorbyen kalder men intet sted og bo


Tavshedspligt og underretningspligt | fkuv.dk\nNyt materiale klargør reglerne for præsters tavshedspligt og underretningspligt – med fokus på dilemmaer omkring børn og unge under 18 år\nPræstens særlige tavshedspligt i den fortrolige sjælesorgssamtale har altid været et adelsmærke. I Danske Lov er eneste undtagelse, fra tavshedspligten, hvis præsten kan forebygge en forbrydelse; da har præsten "afværgepligt". I Men i 2010 blev det desuden fastslået, at Servicelovens bestemmelse om ”skærpet underretningspligt” også gælder præster, når det angår offentligt ansattes kendskab til eller grund til at antage overgreb mod børn og unge under 18 år. Uanset om det handler om observationer i sjælesorgssamtalen.\nDet faglige stof og præstens nødvendige reflekterende skønsomhed\nMed udgivelsen Tavshedspligt og underretningspligt vil forfatterne give præster klar viden om reglerne på de to områder. Materialet formidler det relevante, faglige stof og vil samtidig ud fra en juridisk, psykologisk og pastoralteologisk vinkel kvalificere den reflekterende skønsomhed, som situationer omkring tavshedspligt og underretningspligt altid kræver for præsten i praksis.\nPræster kan ikke trodse underretningspligten, heller ikke af pastorale grunde. Men der er alligevel udfordrende pastorale dilemmaer i sammenhængen. For hvornår er en samtale med et barn eller en ung en sjælesorgssamtale, så spørgsmålet i forhold til brud eller ikke brud på tavshedspligten kan rejses? Og hvad handler ”kendskab” og ”formodning” om, når det gælder underretningspligt? De spørgsmål vil bogen udruste præster til og sætte dem i gang med at kunne reflektere begrundet over.\nHvordan sikres adgangen til sjælesorgssamtalens ”mødested mellem Gud og mennesker”?\nDer opstår et særligt udfordrende dilemma, hvis en præst bliver nødt til at bryde den særlige tavshedspligt i en fortrolig sjælesorgssamtale på grund af kendskab eller formodning om overgreb mod børn. Hvordan sikrer præsten så samtidig børn og unge adgang til det ”mødested mellem Gud og mennesker” i sjælesorgssamtalen, som er præstens kaldede ansvar altid at holde åbent? Det findes der ingen juridisk opskrift på. Det skal den reflekterende, pastorale skønsomhed løse i situationen, og bogen vil klæde præsterne på til at kunne det.\nMaterialet er udarbejdet af\nLars Nymark Heilesen, cand.theol, lektor, FUV\nBodil Abildgaard, cand.jur., stiftskontorchef, Viborg Stift,\nMerete Reimer Jensen, cand.psych., specialist og supervisor i klinisk børnepsykologi og psykoterapi\nElmo Due, cand.theol, fængselspræst og tidligere lektor ved FUV\nHent materialet 'Tavshedspligt og underretningspligt. Juridisk, psykologisk og pastoralteologisk belyst' her.


Borup Privatskole - Evaluering\nSkoleporten Borup Privatskole\nVedtægter gældende pr. 19.05.2015\nOm skolens SFO\nInformationsfolder om hverdag og mål i SFO'en\nOnline opskrivning til venteliste samt redigering af eksisterende oplysninger\nRetningslinjer, regler mm.\nForside > Evaluering\nDer foretages løbende evaluering af elevernes udbytte af undervisningen\nEleverne afslutter skolegangen i 9. klasse med at gå til folkeskolens afgangsprøve (FP9). Skolen er fritaget for prøven i kristendom. Afgangsklassens lærere, evaluerer i samarb. med ledelsen, om elevernes udbytte af det samlede skoleforløb, har været optimalt.\nDen enkelte elevs udbytte af undervisningen evalueres også løbende gennem skoleforløbet af den enkelte faglærer og klasselærerne.\nFor 4. til 9. klasse skrives der karakterbøger tre gange årligt og for 6. – 9- klasse skrives der endvidere kvartalsrapporter omkring den faglige udvikling.\nI 8. og 9. klasse afholdes der terminsprøver i det sene efterår og i det tidlige forår op til konsultationerne.\nDer afholdes endvidere årsprøver for eleverne i 4. – 8. klasse ved skoleårets afslutning. For 7. og 8. klasse er disse prøver de samme, som anvendes ved folkeskolens afgangsprøver.\nAlle ovenstående prøver vurderes ved karaktergivning og evaluering på baggrund af de afleverede besvarelser.\nVurdering af elevernes faglige standpunkt i børnehaveklassen til 3. klasse gennemføres ved egne prøve- og evalueringsmaterialer bl.a. op til de to årlige konsultationer.\nDer evalueres gennem hele skoleforløbet, på elevens progression i stave- og læseprocessen og læseindlæringen ved brug af testsystemer, nationale tests og læsekonferencer ligesom vi i inskolingen anvender MG test for at evaluere elevernes udbytte af matematikundervisningen.\nTo gange årligt, afvikles der klassemøder. Det ene af klassemøderne er øremærket den enkelte elevs udbytte af undervisningen. Er der elever, der ikke udbytter optimalt, lægges der handleplaner herfor i teamet, evt. med inddragelse af ledelsen.\nI 2011 opstartede en læsevejledningsindsats. Indsatsen har bl.a. til formål at sikre, at alle elever udbytter optimalt af undervisingen, og at der for elever, der har vanskeligt ved læse- og skriveindlæringen iværksættes initiativer løbende og at der ydes de relevante værktøjer til eleven og at der i den daglige undervisning arbejdes på, at integrere disse værktøjer. I den forbindelse arbejder vi på at udvikle en læsepolitik og målrette evaluering af udbyttet af læseindsatsen op gennem skoleforløbet. Her tænkes både på læseudviklingen generelt, på faglig læsning og på særlig indsats for elever med læsevanskeligheder.\nBækgårdsvej 52, 4140 Borup\n57 52 67 68


Høringssvar om udkast til ændringsbekendtgørelse om forsøg på beskæftigelsesområdet - forsøg med opfølgningssamtale på sygemeldtes arbejdsplads (Sammen om fasth\nDansk Arbejdsgiverforening har den 6. september 2017 svaret Styrelsen for Arbejdsmarked og rekruttering i sagen om\nHøringssvar om udkast til ændringsbekendtgørelse om forsøg på beskæftigelsesområdet – forsøg med opfølgningssamtale på sygemeldtes arbejdsplads (Sammen om fastholdelse)\nStyrelsen for Arbejdsmarked og Rekruttering har den 18. august 2017 via Beskæftigelsesrådet sendt udkast til ændringsbekendtgørelse om forsøg på beskæftigelsesområdet – forsøg med opfølgningssamtale på sygemeldtes arbejdsplads, der løber fra den 1. oktober 2017 til den 31. december 2018.\nDA har følgende bemærkninger til ændringsbekendtgørelsen:\nDA noterer sig, at forsøget indebærer, at de kommuner, der deltager i projektet, får mulighed for at fravige de gældende regler i § 13 b, stk. 1 i lov om sygedagpenge, om at første opfølgningssamtale alene er mellem kommunen og den sygemeldte. Målgruppen for forsøget er nye sygedagpengemodtagere, der er visiteret til kategori 2 og 3. Med forsøget vil første opfølgningssamtale nu blive afholdt på den sygemeldtes arbejdsplads, hvor både sygemeldte, kommune og arbejdsgiver deltager i samtalen.\nDA bakker op om, at arbejdsgiverne med forsøget inddrages i dialogen med den sygemeldte fra begyndelsen. Det vil forbedre virksomhedernes og myndighedernes muligheder for at bidrage til at fastholde syge medarbejdere på arbejdspladsen.\nDA’s opbakning til forsøget betinges dog af, at det er muligt for arbejdsgiverne i alle tilfælde at sige nej tak til at medvirke i opfølgningssamtalen, idet der kan være sager, hvor det ikke er hensigtsmæssigt for virksomheden at deltage. Det kan eksempelvis være i den situation, hvor medarbejderen er i opsagt stilling, og der er relativt kort tid tilbage før udløbet af ansættelsesforholdet. Desuden bør arbejdsgiveren kunne beslutte, at samtalen skal afholdes et andet sted end på virksomheden.\nDA noterer sig endvidere, at den sygemeldte har mulighed for en samtale med kommunen inden samtalen på arbejdspladsen, hvis der er oplysninger eller emner, som den sygemeldte ikke ønsker at drøfte under samtalen på arbejdspladsen.\nDA mener ikke, at der skal gives adgang til at holde et sådant formøde uden om arbejdsgiver. Det er helt afgørende, at arbejdsgiver får adgang til samtlige oplysninger under opfølgningssamtalen, idet det sikrer, at arbejdsgiver får adgang til alle de oplysninger, som kommunen måtte anvende i den videre sagsbehandling og ved afgørelse om sygedagpengerefusion.\nEndelig finder DA det vigtigt, at forsøget tilrettelægges på en måde, der gør det muligt at evaluere effekterne, herunder hvorvidt forsøget har bidraget til en større grad af fastholdelse af sygemeldte medarbejdere.


B.T.s dom over FCK-fiasko: 'Vi forventer meget mere af dig!' | BT Fodbold - www.bt.dk\n12. dec. 2019 - 20.49\nFCK tabte - men slap med skrækken.\nFor øjnene af fire tætpakkede tribuner i Parken tabte FC København torsdag 0-1 hjemme mod 'lokalrivalerne fra Malmö'.\nMen FCK blev reddet af et overraskende Lugano-point ude mod Dinamo Kiev. Et resultat, der sikrede de danske mestre avancement fra Europa Leagues gruppespil.\nSe herunder, hvordan B.T.'s udsendte vurderede FCK-spillernes indsats.\nFCK's svenske keeper er så pålidelig, at man uden tøven ville overdrage cpr.-nummer og bankkonto-oplysninger til ham, hvis man mødte ham på gaden. Var chanceløs ved den lidt heldige Malmö-scoring. Karakter: 7\nHavde plads ude på sin langside, som var den Øresundsbroen juleaften. Men Bengtsson blev for alt sjældent skudt af sted af holdkammeraterne. Defensivt var han særdeles pligtopfyldende mod sine landsmænd. Karakter: 5\nMan ved, hvad man får fra den firkantede svensk-græker. Fysik og fight i en skøn fletning. Men desværre følger der også nogle kiksere med i pakken. Og de var der også torsdag aften. Men som altid en godkendt indsats. Karakter: 7\nMr. No Bullshit! FCK-forsvarets benhårde dørmand afviste længe Malmö-spillerne, som var de en flok 16-årige drenge i køen til Remees seneste natklubssatsning. Men han faldt sammen med holdet i anden halvleg. Karakter: 7\n(ud. 84) Igen i aftes levede sydamerikaneren en stille tilværelse ude på sin back-plads. Offensivt spillede han med trukket håndbremse. Men det er vel også fair nok så længe, man havde det brugbare uafgjorte resultat. Knapt så godt, når man pludselig var bagud. Karakter: 5\nEndnu en 'arrgh-kom-nu-lidt' europæisk indsats fra FCK-stjernen. Det virkede som om, han manglede antrittet til for alvor at udfordre Malmö-defensiven. I anden halvleg måtte man flere gange tjekke, om han var blevet skiftet ud. Vi foventer meget mere. Karakter: 4\nKæmpe arbejdsindsats. Som et stankelben fanget under en kop fes Falk - nærmest ukontrolleret - rundt på hver en centimeter af Parkens nylagte gulvtæppe. Fik i den forbindelse utroligt mange knubs - og delte også selv lidt ud. Karakter: 6\n(ud. 45) Den uheldige kroat fik Ståles tillid i Zecas fravær. Men det var tydeligt at se, at konditionen stadig er svækket efter den lange skadespause. Han så træt ud efter fem minutter!! Blev skiftet ud i pausen uden at have gjort væsen af sig. Karakter: 4\n(ud. 78) Flere udmærkede tendenser - men traf næsten konsekvent den forkerte beslutning i de afgørende siutationer. Gik for ofte fra Zlatan til FC Zulu på to sekunder! Arbejdsindsatsen kan vi ikke kritisere. Karakter: 5\nSom var han Svend Gønge i en svenskerkrig, var han i konstant slåskamp med Malmö-forsvaret. Men desværre var der for ofte løst krudt i senegaleserens muskedonner. Og det kunne have kostet dyrt denne aften. Karakter: 5\nDen genfødte cypriot knokler, som skulle han samle 10 Ikea-skabe på en halv time. Men der var alt alt ALT for sjældent afkast på hans indsats - meget symptomatisk for den samlede FCK-præstation. Karakter: 5\n(ind. 45) Fik anden halvleg i en kamp, hvor Malmö jagtede, og FCK skulle forsvare et resultat. Og sådan en opgave er normalt ikke Holses livret, og hans offensive kvaliteter kom aldrig til deres ret. Karakter: 5\n(ind. 78) Uden for bedømmelse\n(ind. 84) Uden for bedømmelse\nGiganter i puljen: Dem kan FCK møde


Hvad er hun dog for en staRuth? | Information\n"Ja," sagde Ruth Evensen, frikirken Faderhusets leder, til Information i oktober 2001. Hun var netop blevet spurgt, om hun havde købt det nu hedengangne Ungdomshuset på ordre fra Gud.\nOg havde netop forklaret, hvordan inspirationen kom til hende, da hun spadserede forbi bygningen og så de autonome brugeres protestbanner på muren: Til salg sammen med 500 stenkastende autonome voldspsykopater fra Helvede, stod der.\nHistorien har hun også fortalt til flere andre medier.\n"Jeg oplever tit, at Gud beder mig gøre et eller andet. Det var ham, der for 11 år siden sagde, at min mand og jeg skulle starte en kirke på privat initiativ. Så det gjorde vi," sagde Ruth Evensen også.\nHistorien om Faderhuset byder på tungetale, en lukket friskole, en villa i Hellerup, kristne kollektiver, hjernevask, rock-lovsang, brosten, bål, brand og ballade.\nOg nu en grund, som skal bruges til et eller andet uspecificeret.\nHvor skal man begynde? Frimenigheden selv tog sin begyndelse i 1990. Ruth Evensen begyndte sit nye liv som kristen, da hun som 19-årig fik sin første åbenbaring, mens hun lagde makeup.\nSagaen om Faderhuset og Ungdomshuset begyndte i 2001, da frikirken overtog Human A/S og dermed Ungdomshuset.\nPludselig var aviserne fulde af reportager med beske autonome som vredt så til fra de bageste rækker, mens menigheden fyrede den af med glædesstrålende power-gudstjenester og kristenrock.\nMan kunne sågar læse "7 døgn med Ruth Evensen" i Politiken. Blandt andet om, hvordan Ruth Evensen og datter på en almindelig torsdag købte makeup for 650 kroner 'på no time'.\nMoses og muslimerne\nNu prædiker Faderhuset i Rødovre, men tidligere havde man lokaler i Griffenfeldtsgade midt på Nørrebro. Samme sted lå menighedens friskole, Samuelskolen, som i juli 2006 blev lukket af Undervisningsministeriet efter lang tids tovtrækkeri og beskyldninger om tungetale og djævleuddrivelse i undervisningen.\nI august 2002 skabte Faderhuset postyr på Nørrebro med en prominent gæst. Vækkelsesprædikanten Moses Hansen indledte den 4. august et 4 dage langt (og meget lidt populært) korstog på Nørrebro med en gæsteprædiken hos Faderhuset. Også Ruth Evensen prædikede:\n"Se, hvad der sker i vores land. Se, hvordan fremmede guder kommer til vores land og råber op. Danmark er et kristent land. Gud elsker nationerne. Gud elsker Danmark, og Gud har en plan for Danmark," sagde hun ifølge Kristeligt Dagblad i en brandtale om sædernes forfald i Danmark.\nDe følgende dage kunne Moses Hansen og Ruth Evensen skimtes mellem kampklædte betjente på deres march gennem Nørrebro. Moses Hansen med et Dannebrog på korset over skulderen, Ruth Evensen med "Danmark - En kristen nation" stående hen over brystet.\nBegge understregede dog, at de elskede muslimer, men absolut ikke islam.\nImidlertid er det ikke omvendelse af Nørrebros muslimer, som står øverst på Faderhusets prioritetsliste, hvis man skal tro teolog Jens Linderoth.\nHan leder Dialogcentret i Århus, en kristen organisation som overvåger nyreligiøse bevægelser og tager sig af frafaldne. Således også tidligere medlemmer af Faderhuset.\nJens Linderoth fortæller om en menighed, som hylder "discipelskabstanken", hvilket vil sige en meget hierakisk opbygget menighed med Ruth Evensen i toppen. En kransekage, hvor de højere lag kan bestemme, hvad de nederste ser i fjernsynet. Desuden er Faderhuset præget af en såkaldt fremgangsteologi, ifølge hvilken man som rettroende får succes i livet - og hvis det går skidt, er det fordi man ikke tror godt nok.\nIfølge Jens Linderoth var al balladen på Nørrebro et bevidst valg:\n"Faderhuset ser Nørrebro som hjemsted for sataniske magter i Danmark," siger han.\n"Dybest set tror jeg, de har opnået det, de ville. I deres selvforståelse har de fået jaget dæmonerne, det vil sige de autonome, ud."\nDerfor mener han ikke, at det er usandsynligt, at Faderhuset vil sælge grunden - selvom Ruth Evensen siger, at hun vil lave et kulturhus. Nye kampe venter, mener teologen.\nSkal man tro RUC-studerende Jeppe Kabell, som var til gudstjeneste hos faderhuset i søndags, er Ruth Evensen og Faderhuset i hvert fald klar til nye kampe.\n"Hvad bliver det næste?" spurgte Ruth Evensen ifølge Jeppe Kabell i en sejrstale over rydningen af Ungdomshuset.\nHun foreslog selv pædofili, homoseksualitet, pornografi, abort - og "satanisk legetøj".\nFaderhuset vurderes at tælle ca. 120 medlemmer.\nFaderhuset blev grundlagt i 1990 af ægteparret Knut og Ruth Evensen.\nRuth Evensen overtog ledelsen af menigheden i 1998, hvorefter stilen blev langt mere radikal, og 60 medlemmer forlod menigheden i protest.\nMenigheden samarbejder med meget få andre menigheder i Danmark, og bekender sig til såkaldt fremgangsteologi, ifølge hvilken en rigtige tro medfører materiel velstand og godt helbred.\nFaderhusets menighed tæller mange unge troende, og stilen er meget karismatisk - frikirken udgiver blandt andet kristen rock- og rapmusik.\nRuth Evensen er øverste leder i en meget hierakisk opbygget menighed. Hun har ingen uddannelse, men har tidligere drevet en kristen frisørsalon


Undgå stress, spektakel og skænderier på arbejdspladsen - ForbrugerUnivers.dk\nYou are at:Home»Diverse»Undgå stress, spektakel og skænderier på arbejdspladsen\nBy Redaktion on\t 13. juni 2019 Diverse\nArbejdet kan være formidabelt. Det kan være pressende. Og det kan være direkte stressende. Især på dedikerede arbejdspladser, hvor alle ønsker at lave et perfekt produkt, kan der opstå situationer, hvor stemningen tager en drejningen til det værre. Det er naturligt, at mange mennesker ikke altid vil være enige om alting. Du og dine kollegaer skal blot være opmærksomme på, hvornår det går fra at være debatterende til at være skænderier. Selv de værste stemninger og situationer kan dog løses med de rette tiltag og aktioner. Der er både ting, I selv kan gøre, og ting, som en udefra kan hjælpe med – se mere her.\nNår den djævelske stemning viser sit splittende hoved\nNår først stemningen af hård uenighed viser sig, kan det være svært hurtigt at lukke den kløft, der skabes mellem jer, inden den gror sig så stor, at I overhovedet ikke kan nå til saglig enighed. Det kan føles som om, at jo mere du prøver at forklare dig selv, jo længere væk løber kollegaen og hendes forståelse væk – og til sidst er de ude over horisonten, uden for pædagogisk rækkevidde. Prøv disse ting næste gang kløften slår revner i jorden mellem jer:\nEn skal tage det første skridt over revnen i jorden – inden kløften vokser. Ellers ender I igen langt væk fra hinanden. Det kan være svært at række hånden ud mod en, man er uenig med, men på denne måde kan du måske nå deres forståelse.\nHør på hinanden. Husk altid at høre den anden persons udlægning og synspunkt – lige meget hvor dumt det end lyder. For du tager jo nogle gange fejl, og måske er dette en af de gange, selvom du ikke selv ved det.\nHvis det går helt galt, så tag en pause fra hinanden. Forhåbentlig kan stilhedens eftertænksomhed slå rod I jer alle.


Medieeliten bruger fake news-anklager til at forsvare sin status | Information\nKopivarer er symptomer på kapitalismens modsigelser. Hvorfor skal Gucci-tasker være forbeholdt de rige? På samme måde er fake news symptomer på nye uligheder og den arrogance, der kendetegner samfundets nye, fremvoksende magtelite.\nDet er blevet konventionelt at se falske nyheder som misfostre – vanartede udgaver af noget, vi alle bakker op om, nemlig ægte nyheder. Det er imidlertid mere relevant at se falske nyheder som et symptom på et fremvoksende nyt samfund, hvor netop nyheder er essentielle og derfor også genstand for tiltagende politiske kampe.\nSet på den måde er falske nyheder et velkendt fænomen i en ny forklædning: De er som kopivarer.\nKopivarer er symptomer på kapitalismens modsigelser. Med kapitalismens ulighed og ekstravagance følger også massernes behov for at opnå elitens privilegier. Hvorfor skal Rolex-ure og Gucci-tasker være forbeholdt de rige?\nKopivarer er symptomer, da det reelle problem ikke er uægte varer, men stikker dybere: Problemet er varerne selv og dermed kapitalismen, hvor ejerskab er eksklusivt, og uligheden kun vokser, hvormed eliten konstant forøger deres magt og status.\nDet paradoksale ved kopivarer er, at de kan være af god kvalitet og vanskelige at skelne fra de originale varer. Og når vi husker, at varer lynhurtigt bliver umoderne og derfor kasseres, længe før de ophører med at have brugsværdi, så udstiller kopivarer det fordækte forhold, at det, som de rige i realiteten betaler for, er mærkerne – de spektakulære tegn på velstand, som skal adskille den økonomiske elite fra masserne.\nDet indebærer selvfølgelig også, at kopivarer, ligesom digital piratkopiering og andre former for økonomisk demokratisering, skal bekæmpes med alle midler. De store firmaer og deres mange villige håndlangere bruger alle metoder for at bevare varernes eksklusive præg og elitens tilsvarende særstatus.\nDet samme er tilfældet med nyheder. Falske nyheder er ikke problemet. Problemet er nyheder. Falske nyheder er symptomer på nye uligheder og den arrogance, der kendetegner samfundets nye, fremvoksende magtelite.\nDet er en illusion at tro på den rene og skære objektive og uigendrivelige sandhed. Nyheder er ligesom kendsgerninger og varer led i et system, der flyder over med uligheder og koncentrerer magten hos en minoritet.\nTidligere foregik kampen om sandt og falsk især på universiteterne, men her er viden og sandhed for længst blevet relativeret. Nu er det nyhedsmedierne, der fører an i kampen for oplysningstidens idealer. Problemet er imidlertid, at hele nyhedsbilledet er kunstigt og skævvredet.\nFørst og fremmest er hovedparten af nyhedsdækningen kommercielt baseret og afhængig af reklamer og derfor spundet ind i et væv af propaganda, formet af den økonomiske elite. Nyheder bygger også på vilkårlige kriterier og etablerede normer samt præges af valg og interesser.\nDesuden foregår al væsentlig nyhedsformidling i en gråzone mellem fakta og spekulationer, hvor sidstnævnte er kendetegnet ved hverken at være verificerbare eller neutrale.\nNyheder er ikke objektive\nSelv de mest banale fakta kan der herske tvivl om – som når antallet af deltagere i en demonstration typisk vurderes meget forskelligt af politiet og arrangørerne. Nyhedsbilledet er desuden domineret af emner, der er så komplekse, at entydige spørgsmål omkring fakta bliver irrelevante i det store billede. Når vi har at gøre med klima, økonomi og politik, så transcenderer nyhedsdækningen enhver klar sondring mellem sandt og falsk.\nKlimaforandringer har godt nok at gøre med fakta som temperaturer og CO2-udledninger, men kan ikke ses isoleret fra usikre metoder og prognoser samt divergerende fortolkninger og fortællinger, der har at gøre med værdier og livssyn.\nIngen klimanyheder kan derfor påberåbe sig absolut sandhed eller kan omvendt identificeres som helt igennem forkerte.\nOg hvad med økonomiske nyheder? Stort set al nyhedsdækning af økonomi indebærer prognoser om den genstridige fremtid, økonomers skråsikre spådomme om fremtidens udvikling i eksempelvis BNP og arbejdsløshed og rummer uimodsagte udsagn fra eksperter, som andre eksperter er uenige med. Nyhedsdækningen af økonomi er gennemsyret af manglende saglighed forstået på den måde, at den omhandler en ukendt fremtid og er inficeret af holdninger.\nDer eksisterer ikke fakta om fremtiden. Økonomer tager stort set altid fejl, når de laver prognoser, og deres udsagn drives derudover af ideologiske synspunkter, når de eksempelvis mener, at et større arbejdsudbud er nødvendigt, og at vækst i BNP altid er godt.\nHele nyhedsproduktionen med CEPOS, der betragtes som troværdig kilde i medierne, er uvederhæftig, da der reelt er tale om ideologisk krigsførsel. Det samme gælder mindre åbenlyst de nyhedshistorier, der ubekymret videreformidler udsagn fra økonomiske eksperter, såsom bankøkonomer eller vismænd, hvis udsagn er holdninger og hverken fakta eller viden.\nNyhedseliten tror sig saglig\nPolitiske nyheder kan i det hele taget hverken kalde sig saglige eller ægte. De bygger ofte på meningsmålinger, hvilket er statistisk manipulerede stikprøver fra fiktive valghandlinger, der er misvisende i samme grad som økonomers prognoser. Og politisk nyhedsstof er til overmål præget af politiske interessenter, f.eks. når politiske partier og interesseorganisationer planter nyheder, forhandler dækningen og danner netværk med journalister, hvormed hele affæren kommer til at lugte fælt af kammerateri.\nDet siger sig selv, at de, der producerer nyhederne, ser sig selv som demokratiske og velgørende. Deres opfattelse er, at de oplyser befolkningen og bekæmper korruption. Det svarer helt til den måde, hvorpå de, der står for vareproduktionen, mener, at det er dem, der skaber velstanden og løfter stadig flere ud af fattigdom.\nNyhedseliten består primært af journalister, eksperter, debattører og politikere. Det er dem, der dominerer nyhedsbilledet, og som ekskluderer den resterende del af befolkningen fra adgang til det eftertragtede felt, som nyheder udgør i højhastighedssamfundet.\nDet ser vi også i forbindelse med interne magtkampe i nyhedseliten, som påkalder sig stor opmærksomhed i medierne, når for eksempel politikere kritiserer journalister og kommentatorer, eller partier opretter egne nyhedsplatforme.\nEgentlig stod partipresse og kommercielle budskaber for den primære nyhedsdækning for ikke så mange årtier siden. Selve dyrkelsen af sande og saglige nyheder er af ret ny dato.\nFalske nyheder mangler brands\nDerfor ser vi også, at det er tidens nyhedselite, der fører an i kampen mod det, der med foragt kaldes falske nyheder, men som egentlig blot er kopinyheder, der er produceret af andre end dem selv, uden om de etablerede magtcentre. Det handler ikke om sandt eller falsk, men om tegn og ejendom. Falske nyheder mangler de rette brands.\nKan man fortænke masserne i, at de ikke kun vil have adgang til de varemærker, som eliten smykker sig med, men også medejerskab til de nyheder, som eliten i stigende grad udmærker sig ved?\nDen konventionelle modstilling mellem kopivarer versus ægte varer og falske nyheder versus sande nyheder giver ikke et tidssvarende billede af de politiske modsigelser, der præger det aktuelle samfund.\nDet er elitens svar på populær modstand – magthavernes forsøg på at bevare status quo. Og det forøgede fokus på falske nyheder i de senere år er ikke kun symptomatisk, men indikerer tillige, at nyheder er ved at overskrive varer som de tegn, der udmærker eliten.\nPeter Nielsen er lektor på Institut for Samfundsvidenskab og Erhverv ved Roskilde Universitet og forfatter til bogen ’Mediekomplekset’ (2016)\nfalske nyhedermedierelitensocial ulighedøkonomisk ulighed\n15. juni, 2018 - 22:10\nLøgn er ikke en kopi-taske. Når folk f. eks. påstår at der "var bevæbnede sharia-vagter på Rådhuspladsen" er det ikke et folkeligt alternativ til elite-mediernes kvælertag, det er nedrig, ondsindet løgn. Artiklen her er tæt på at have et par pointer ...og dog så langt fra.\nClaus Nielsen, Ole Frank, Anne Eriksen, Lillian Larsen, Flemming Berger, Kjeld Jensen, Karsten Aaen, Bjarne Bisgaard Jensen, Eva Schwanenflügel, Alvin Jensen, Steen K Petersen og Ervin Lazar anbefalede denne kommentar\n16. juni, 2018 - 06:26\n16. juni, 2018 - 11:38\nÅh, det er velgørende - og det er igen dette kampskridt imod en verden af lave, som vi ved, gik galt for 30 år siden, da reklame gik fra noget, vi skulle undgå, og hvor mærker på tøjet var et udtryk for den dårligste smag.\nVi står ganske vist midt i det, men alligevel gør perspektivet det ENDELIG muligt for dem, der tog så meget fejl og havde så dårlig retningssans, også at se den ubodelige skade, de har gjort på en ellers helt igennem sund samfundsudvikling, der gik imod det, som man nu kan læse hos f.eks. en Svend Brinkmann: at ting skal gøres for deres egen skyld, fordi de er uomgængelige eller attråværdige - og alene har den værdi. Hvilket betyder, at vi på den anden side skal væk fra konkurrence og arbejde sammen om at sikre det bedst mulige til alle - fordi vi kan.\nTorben K L Jensen, Lars Løfgren, Viggo Okholm, Anne Eriksen, Lillian Larsen, Eva Schwanenflügel og Steen K Petersen anbefalede denne kommentar\n16. juni, 2018 - 11:47\nP1 bragte netop, mens jeg læste, et sigende eksempel, hvor Bertel Haarder lagde afstand til Knud Romer og påstod, at han tænkte modsat alle andre. Jeg tror, at Bertel Haarder må indse, at lige præcis Knud Romer i sin kulturkritik taler på vegne af måske et flertal i befolkningen, der er TRÆT af besparelser på det fælles, når det kun kommer en lille elite til gode, der er TRÆT af centralisering, fordi den viser sig at gøre alt dyrere og mere besværligt - fordi magt koncentreres og magt udnyttes til at sikre de stadig færre bedre vilkår, mens decentralisering sikrer udbredelse af indflydelse til de mange, samt indsigt, kritik og færre regler, end man forsøger at styre med, hvis man er på afstand.\nDet uformelle demokrati, hvor vi kan forlade os på, at vi ikke blot modtager en afmålt andel af en politisk fastsat begrænset hjælp, men den hjælp, der konkret er nødvendig i en borgers tilværelse, er, hvad vi vil have tilbage. Vi vil ikke forvaltes, vi vil have folkevalgte, der forvalter magt, ikke mennesker, og som aldrig kan komme til at besidde magt nok til at bestemme afgørende over folk og samfund på egen hånd.\nPer Holmberg, René Petersen, Mette Poulsen, Jens Kofoed, Arne Albatros Olsen, Egon Stich, Torsten Jacobsen, Kim Houmøller, Torben K L Jensen, Lars Løfgren, Ole Frank, Else Jensen, Estermarie Mandelquist, Brian Nocis Jensen, Vivi Rindom, Viggo Okholm, Anne Eriksen, Lillian Larsen, Curt Sørensen, Anne Mette Jørgensen, Bjarne Bisgaard Jensen, Eva Schwanenflügel, Carsten Munk, ulla enevoldsen, Hans Kvisgaard, Alvin Jensen, Lise Lotte Rahbek, Bjørn Pedersen, Steen K Petersen, Trond Meiring og Anne-Marie Krogsbøll anbefalede denne kommentar\n16. juni, 2018 - 12:20\nUSA’s imperiale udenrigspolitik har siden WW2 været baseret på løgne, misinformation og bevidste fordrejninger fabrikeret af CIA og videreformidlet af villige medier og betalte journalister og kulturpersoner. Påståede russiske hackeres indblanding i amerikansk politik er barnenad i forhold til CIA’s infiltrationer, bestikkelser, propaganda og hemmelige operationer i stort set alle lande efter WW2.\nClaus Nielsen, Arne Albatros Olsen, Henrik Leffers, Niels-Holger Nielsen, Per Torbensen, Torben Jensen, Torben K L Jensen, Lars Løfgren, Ole Frank, Trond Meiring, John T. Jensen, Morten Larsen, Karsten Aaen, Christina Petterson, Gaderummet Regnbuen, Rasmus Storm, Palle Yndal-Olsen og Trond Meiring anbefalede denne kommentar\n16. juni, 2018 - 12:27\nDer er grundlæggende to problemer med jounalister og deres medier i dag.\nJournalisterne er blevet en del af den intellektuelle overklasse, kaldet den kreative klasse når den skal være rigtig selvfed, og ser derfor på verden igennem disse briller. Briller, der absolut ikke er representative for almindelige menneskers verden.\nDet andet problem er, at journalisterne at journalisterne bogstaveligt talt er flyttet sammen med politikerne. Dels er deres redaktioner flyttet ind på Christiansborg og dels siden er de gudhjælpemig begyndt at flytte sammen privat også. Dette medfører, at journalisterne fokuserer på det politiske spil og fuldstændigt glemmer de mennesker som politiken handler om.\nDet kan ikke undre nogen, at befolkningen dropper de journalistiske medier og søger andre kilder. At den så bliver sårbar overfor løgn og propaganda er en anden historie.\nClaus Nielsen, Arne Albatros Olsen, Egon Stich, Torsten Jacobsen, Per Holmberg, Daniel Joelsen, Niels-Holger Nielsen, Per Torbensen, Torben K L Jensen, Lars Løfgren, Else Jensen, Thomas Petersen, John T. Jensen, Morten Larsen, Anne Eriksen, Flemming Berger, Anne Mette Jørgensen, Bjarne Bisgaard Jensen, Steffen Gliese, Eva Schwanenflügel, ulla enevoldsen, Hans Kvisgaard, Lise Lotte Rahbek og Anne-Marie Krogsbøll anbefalede denne kommentar\n16. juni, 2018 - 12:30\nKan man fortænke masserne i, at de ikke kun vil have adgang til de varemærker, som eliten smykker sig med, men også medejerskab til de nyheder, som eliten i stigende grad udmærker sig ved? skriver Peter Nilsen.\nSaa kan man jo bare observere bl.a. langs Middelhavets kyster, at Gucci taskerne ER overtaget af masserne og forlaengst forladt af eliten.\n16. juni, 2018 - 12:33\nMaa lige tilfoeje: godt nok fake, men who cares!! Det er vel et sporgsmaal om fortolkning.\n16. juni, 2018 - 12:51\n"Det' en lille og krukket dille\nen modegrøn mani\nDen kan fås i large og lille\ner dyr at krybe i\nmen har du den på, er himlen aldrig grå"\n(copyright Shu-Bi-Dua 1982)\nTrond Meiring, Lillian Larsen, Karsten Aaen, Anne Mette Jørgensen, Eva Schwanenflügel, Steffen Gliese og Alvin Jensen anbefalede denne kommentar\n16. juni, 2018 - 12:52\njeg synes, at kommentarsporet afslører, hvor meget på afveje vi er kommet og på den måde understreger de fornemt Peter Nielsens pointer.\nArne Albatros Olsen, Torben Jensen, Else Jensen, Anne Eriksen og Anne Mette Jørgensen anbefalede denne kommentar\n16. juni, 2018 - 13:11\nDenne artikel har faktisk en pointe, men jeg tror kun de færreste vil bemærke den, fordi den indhyldes i skribentens raseri mod eliten. Det er dejligt betryggende for os, at selv vores kritikere med universitetsansættelse, er så voldsomt i deres følelsers vold, at deres argumenter helt overses af de brede lag.\n16. juni, 2018 - 13:37\nEtablerede nyhedsmedier lyver ikke, de lader bare være med at fortælle noget.\nClaus Nielsen, Daniel Joelsen, Per Torbensen, Torben Jensen, Anne Eriksen, Anne Mette Jørgensen og Eva Schwanenflügel anbefalede denne kommentar\n16. juni, 2018 - 14:08\nDer findes faktabaseret nyheder, der bygger på den bedste videnskablige forhåndenværende faglige viden på et givent område, men det er ikke den type nyheder, der præger f.eks. de danske generelle nyhedshistorier i de største danske medier.\nTag nu f.eks. USA, der konstant, i så at sige alle danske medier påstås at have, en solid økonomisk fremgang lige nu.\nEr der muligvis en faktabaseret årsag til, at medierne i f.eks. Danmark ikke fremstå, som forstående den brede amerikanske befolkning og ikke mindst dennes valg af nuværende præsident?\nHar medierne her hjemme, muligvis et medansvar for denne udvikling gennem fejlagtig dækning af, hvad fakta er?\nDet er sansynligvis værd, at læse lidt om befolkningen i f.eks. USA og det manglede sikkerhedsnet under borgerne, hvis ulykken rammer en, om frygten, håbet, hvor spinkelt det måtte være og viljen til forandring i USA.\nEt eksempel på faktabaseret nyheder.\n“Statement on Visit to the USA, by Professor Philip Alston, United Nations Special Rapporteur on extreme poverty and human rights.\nThe proposed tax reform package stakes out America’s bid to become the most unequal society in the world, and will greatly increase the already high levels of wealth and income inequality between the richest 1% and the poorest 50% of Americans.”\nNår fattige bliver flere i antal, vil ønsket om forandring sprede sig som ringe i vandet også i EU, det er op til medierne om det bliver på et faktuelt grundlag, der bygger på den bedste forhåndenværende videnskablige faglige viden om sammenhæng mellem vores økonomi, de menneskeskabte klimaforandringer og kampen om resurserne.\nDer er frygt fra millioner af ‘working poor’ langt op i middelklassen for selv, at blive fattig, det er løftet om forandring, der er den enorme magtfaktor i populismen, om det faktisk forholder sig sådan, at forandringen skaber økonomisk fremgang, er ikke længere relevant for de fattige, de er blevet konstant fattigere i årtier, de fattige og udsatte vil enhver forandring, der skaber det mindste håb om hjælp og øget tryghed.\nPopulismen er i Danmark i dag er den brede politisk konsensus om syndebuk politik, der bygget på en faktuel velbegrundet frygt og et ønske om den mindste smugle håb om forandring, men løsningerne er ikke til rådighed for befolkningen, den bygger på den bedste forhåndenværende videnskablige faglige viden om sammenhæng mellem vores økonomi, de menneskeskabte klimaforandringer og kampen om resurserne.\nDer forventes 250 millioner nye klimaflygtninge i verden de kommende få årtier (UN/FN).\nClaus Nielsen, Henrik Leffers, Torben K L Jensen, Thomas Petersen, Trond Meiring, Morten Larsen, ingemaje lange, Flemming Berger, Anne Mette Jørgensen, Karsten Aaen, Eva Schwanenflügel og Trond Meiring anbefalede denne kommentar\n16. juni, 2018 - 14:13\nKronikkens hovedsynspunkt er for mig at se undergravende for oplysningsprojektet og dermed for demokratiet og er at bane vejen for et fascistisk diktatur. Vel vidende at dominansen af kynisk marketing - tænkning, populistisk politik og en bundlinje - orienteret mediebranche sådan set allerede har gjort forarbejdet.\nHovedsynspunktet er den avancerede udgave af et synspunkt, som er udbredt blandt gymnasieelever, på baggrund af et traditionelt naturvidenskabeligt verdensbillede og dermed af en traditionel opfattelse af mulighederne for erkendelse og af begreberne sand og falsk.\nHvis det er umuligt længere på traditionel vis præcist at afgøre, om noget er sandt eller falsk, så kan alt sådan set være lige gyldigt, og så kan en hvilken som helst påstand om et hvilket som helst emne sådan set være lige så sand som enhver anden - så er der givet frit løb til at påstå hvad som helst uden at være forpligtet over for noget, der har med sandhed at gøre.\nEt af problemerne er her, at mange, uden den nødvendige uddannelsesmæssige baggrund, mangler forudsætningerne for at forstå, hvad det mere præcist indebærer, at en fremstilling af en sag er vinklet eller udtryk for et bestemt perspektiv på sagen inden for f.eks. journalistik, eller at sandheden af noget aldrig kan afgøres med sikkerhed, men kun med en vis sandsynlighed, eller at sandhed er et spørgsmål om sandhed under bestemte på forhånd fastlagte betingelser inden for f.eks. videnskab.\nOfte støder man på påstanden om, at det er socialkonstruktivistisk og poststrukturalistisk tænkning, kombineret med en bestemt kapitalismeforståelse, der har banet vejen for den udbredte forståelse for og accept af anvendelsen af fake news. Kronikkens hovedsynspunkt er et godt eksempel på en bekræftelse af denne påstand.\nJeg medgiver, at begrebet om sandhed i tidens kapitalistiske mediesamfund risikerer at blive reduceret til et spørgsmål om påstandes værdi som varer, og at de hovedansvarlige her er centrale aktører inden for vareproduktion og marketing, medieverdenen og politikken. Deres kynisme og manglende politiske medansvar for bevarelsen af demokratiet er den væsentligste årsag til "sandheds - krisen".\n16. juni, 2018 - 14:23\n“Hele nyhedsproduktionen med CEPOS, der betragtes som troværdig kilde i medierne” hvor kom det her lige fra? Jeg ved udemærket godt hvad Cepos repræsenterer, og hvem der støtter dem, men derfor kan jeg godt skelne og læse mellem linjerne. Meget journalistik er subjektiv, så den intelligente læser sørger selvfølgelig for, at få sine nyheder og fortællinger fra forskellige medier, og så bliver det som regel også mere nuanceret. Når en politisk kommentator som Hans Engell kommer med en mening, har jeg hele tiden i mente, hvor han kommer fra og hvad hans politiske ståsted var. Det er rigtigt, at det kan være svært engang imellem, men hvis man er kildekritisk, med alt man læser og ikke bare tror på det skrevne (eller talte) ord, kommer man langt. Jeg er igang med at læse en bog skrevet af Per Stig Møller “Den Naturlige Orden” den er ret godt fortalt og han har nogle gode observationer, men samtidig ved jeg, at han er tidligere konservativ minister og det har jeg hele tiden i baghovedet, mens jeg læser. Hvad blev der egentligt af de tre ord: afsender-modtager-omstændigheder? Kan de ord ikke bruges mere? Ellers en relevant artikel der er skrevet med hjertet. Hatten af for det.\nDaniel Joelsen, Lars Løfgren, Anne Mette Jørgensen, Viggo Okholm, Anne Eriksen, Christian De Thurah, Eva Schwanenflügel og Steffen Gliese anbefalede denne kommentar\n16. juni, 2018 - 14:46\nTværtimod, Bjarne Toft Sørensen, betyder det, at vi er overladt til en moralsk bedømmelse, som vi sjovt nok universelt deler: at man skal gøre imod andre, hvad man ønsker, andre skal gøre imod én selv. Vi bliver måske klogere, i hvert fald foretager vi opdagelser, der et langt stykke af vejen muliggør det i dag, der ikke var muligt i går; men på længere sigt viser antagelserne sig altid at være forkerte eller i bedste fald ufuldstændige - og de rejser ligeså vel i dag som tidligere flere spørgsmål, end de besvarer. Sådan er nu engang verden indrettet.\n16. juni, 2018 - 14:49\n@Steffen Gliesen: "jeg synes, at kommentarsporet afslører, hvor meget på afveje vi er kommet og på den måde understreger de fornemt Peter Nielsens pointer."\nForhåbentlig er du klar over, at du med en sådan påstand samtidig undergraver forudsætningerne for bevarelsen af et demokratisk samfund. Når Rune Lykkeberg og Stefan Herman i andre sammenhænge begge ånder lettet op over, at Foucault i sine seneste værker forsvarede oplysningsprojektet, så gør du implicit det modsatte, men spørgsmålet er, om du selv har indset det.\n16. juni, 2018 - 16:07\nDer er stor forskel på simple kopivarer og falske nyheder. Det er jo ikke demokratiet der undergraves, hvis man køber en kopi af en Gucci taske..\nAlligevel er der en solid pointe i artiklen. Det ER eliten/den 'kreative klasse', som bevidst eller ubevidst er blevet så indspiste med magthaverne, at de ikke længere evner at være objektive. Eller måske snarere, fravælger de nyheder der forekommer dem for usandsynlige, selvom de er fuldstændig sande. Fx om den voksende fattigdom i landet.\nHvergang ulighed debatteres, må man høre udsagn som "der er jo ingen der sulter i Danmark", eller "når lønnen er god, så er alting godt".\nVi hører aldrig om den erodering af retssikkerheden, der hver dag rammer tusindvis af mennesker i samfundet med ulovlige afgørelser og manglende klagemuligheder. Om folk hvis skæbne der skaltes og valtes med indtil fortvivlelsen og depressionen underminerer deres tilværelse totalt.\nDe seriøse spørgsmål bliver aldrig stillet, men parkeres til fordel for væddemål om politikernes indbyrdes magtkampe og succes. Imens stilles de sjældent til ansvar for deres fejlbehæftede beslutninger og konsekvenserne for almindelige mennesker.\nVirkeligheden er konsekvent vinklet, så eliten bliver hørt på bekostning af de mennesker, der prøver at få ørenlyd når de råber op om det tiltagende demokratiske underskud og de uretfærdigheder, de udsættes for i vækstens og NPM's hellige navne.\nClaus Nielsen, Per Torbensen, Kim Houmøller, Martin Rønnow Klarlund, Lillian Larsen, Anne Mette Jørgensen, Anne Eriksen, Trond Meiring, Flemming Berger, Ole Frank, Jonathan Larsen og Ebbe Overbye anbefalede denne kommentar\n16. juni, 2018 - 16:20\n@Steffen Gliese: "at man skal gøre imod andre, hvad man ønsker, andre skal gøre imod én selv".\nPrincippet kan for mig at se ikke stå alene, for spørgsmålet om en handlings rigtighed er ikke kun et spørgsmål om moral, men også om oplysning. Her mener f.eks. Søren Kierkegaard, at det er sindelaget, der er afgørende for det moralske i en handling, samtidig med at han indser, at man dermed godt kan komme til at skade andre på grund af manglende viden og indsigt.\nF.eks. har mange religiøse personer i tidens løb begået grusomheder, fordi de på en personligt plan fuldt og fast har troet på, at det, de blev påbudt ud fra tolkninger af de religiøse skrifter, var det moralsk rigtige, både for dem selv og andre.\nSådanne personer handler ifølge Søren Kierkegaard moralsk rigtigt, fordi deres vilje er god, mens jeg stadig vil fastholde, at de også dermed handlede forkert (men kun kan drages moralsk til ansvar, hvis de klart burde have vidst bedre).\nBetragtninger af denne art kan f.eks. også inddrages i spørgsmålet om det rigtige/forkerte i forbindelse med omskæring af drenge og piger.\nDet er vel med "fake news" som med så meget andet: Der er principielt ikke noget nyt i det, det har blot fået et omfang, så det begynder at gøre ondt.\nArtiklens sammenligning med kopivarer er interessant, selv om jeg ikke er sikker på, at analogien holder helt hjem. Et interessant punkt er, at en del kopivarer måske slet ikke er kopier, men en ekstraproduktion, som de kinesiske producenter, der arbejde for de dyre mærker, sælger ved siden af. Et andet interessant punkt er prisdannelsen på f.eks. klassiske danske designermøbler. Flere af de store møbeldesignere havde et ret ideelt sigte med deres arbejde, nemlig at skabe kvalitet, som almindelige mennesker kunne betale. Sådan var det også til at begynde med, tænk blot på FDB-møblerne. I de 50-75 år, der er gået siden, er prisen røget voldsomt i vejret, selv om man skulle tro, at man efter en så lang produktionsperiode skulle kunne gøre det billigere. Jeg ved godt, at produktionen ofte kræver en del håndværk, der ikke kan overtages af maskiner, men mon dog ikke produktionen er blevet rationaliseret i et eller andet omfang?\nClaus Nielsen, Per Torbensen og Anne Mette Jørgensen anbefalede denne kommentar\n16. juni, 2018 - 17:24\nJeg synes, dit Kierkegaard eksempel meget godt understreger, at det er så simpelt som at følge den gyldne regel - måske dog især i den negative formulering: gør ikke mod andre, hvad du ikke ønsker, de skal gøre mod dig. Jeg tænker, at man skal stramme det, ligefrem, og sige, at man skal gøre begge dele for ikke at ryge ud i misforståelser som den, du påpeger.\nSelvfølgelig betyder hensigten med en handling noget, og med den dobbelte gyldne regel står det også klart, at den ikke helliger midlet.\nIndvendingen er altid, at det umuliggør at bekæmpe 'det onde'; men her overser man, at bekæmpelsen af det onde er at følge den dobbelte gyldne regel. Denne regel er i sig selv vejen til nøjagtig den samme tilstand som den egoistiske liberalistiske, blot i en fri, lige og solidarisk udformning, hvor man udover at modtage generøsitet også selv opnår den dejlige, varme fornemmelse i maven ved at være generøs selv.\n16. juni, 2018 - 17:31\nNoget af det værste, der kan ske i debatter i et demokratisk samfund, er at den ene part påstår, at de er helt neutrale (her i kronikken repræsenteret ved eliten), og at den anden part (her repræsenteret ved folket) påstår, at eliten er fulde af løgn, og at de bare ønsker at rage til sig på bekostning af folket.\nDermed er vi på vej imod den onde cirkel, hvor begge parter i en debat beskylder hinanden for at være fulde af løgn, og derfor finder det berettiget, at de lyver om hinanden og sviner hinanden til, for at placere sig selv i den bedste position. Noget, der for mig at se minder om mediebilledet i USA.\nSom Peter Nielsen fremstiller det, er det åbenbart sådan, at det nødvendigvis må gå i et kapitalistisk samfund, og sandheden bliver så et spørgsmål på det kapitalistiske samfunds betingelser. Spørgsmålet om sandhed bliver simpelt hen udelukket, for sandhed er ikke længere et spørgsmål om erkendelse og viden, men et spørgsmål om magt på et varemarked.\nEr der overhovedet nogen i denne debatstreng, der vil slås for, at det stadig er vigtigt at skelne mellem sandt og falsk og at viden og erkendelse er noget, det er vigtigt at fastholde som forudsætninger i et demokratisk videnssamfund?\nSom Peter Nielsen fremstiller det, er viden og erkendelse reduceret til et spørgsmål om værdi på et marked, ud fra en deterministisk tilgang.\nClaus Nielsen og Jens Erik Starup anbefalede denne kommentar\n16. juni, 2018 - 17:58\nDet er værre, Bjarne Toft Sørensen, for som kapitalismen udvikler sig, kan vi se, at det ikke så meget handler om sandheden eller nyheden som vare i sig selv, men hvorvidt den kan fremme profit. Derfor alternative forskningsresultater om pesticider m.m., fordi løgnen er i orden, hvis den fører til flere penge. Derfor er det bedre at afvise flygtninges legitime behov for asyl, fordi det er billigere med et hvilket som helst teknisk argument at sige 'nej' ("den flygtede vil ikke være stillet værre i en krigszone end dem, der ikke er flygtet"!!!). Alting forvitrer, når det er pengene, der tæller, al anstændighed dør, og det er den fare, som ethvert menneskeligt samfund altid må bekæmpe for til gengæld at arbejde for et ordentligt liv for alle.\nElse Jensen, Martin Rønnow Klarlund, Anne Eriksen, Trond Meiring, Ole Frank og Eva Schwanenflügel anbefalede denne kommentar\n- det er en narkomani.\n16. juni, 2018 - 18:10\n@Bjarne Toft Sørensen: "Noget, der for mig at se minder om mediebilledet i USA."\nDet opfatter jeg ikke som en "ond cirkel" i mediebilledet i USA. Det er langt værre i Danmark, hvor den ene side favoriseres, og mange påstande enten ikke modsiges eller kun modsiges overfladisk.\n"Er der overhovedet nogen i denne debatstreng, der vil slås for, at det stadig er vigtigt at skelne mellem sandt og falsk og at viden og erkendelse er noget, det er vigtigt at fastholde som forudsætninger i et demokratisk videnssamfund?"\nDet er muligt, men det er ikke mig. For mig er en forudsætning for demokrati, at den enkelte borger selv er ansvarlig for egen erkendelse, og et bredt udvalg af kilder til informationer af varierende observans og kvalitet er en forudsætning for et vidensamfund. Et samfund, hvor kun bestemte holdninger og informationer accepteres, opfatter jeg som et totalitært samfund, hvor befolkningen ikke forventes at træffe egne valg på baggrund af egne erkendelser og værdier.\nMit vigtigste problem med kronikken er, at den mest forklarer, hvorfor undersøgelse af fakta ikke er mulig, fordi neutral nyhedsformidling er en illusion.\nNoget helt andet er, at jeg fandt ud af, at Berlingske har 14.000 digitale abonnenter, mens Washington Post har passeret 1 mio. og The New York Times har 3,5 mio. digitale abonnementer.\nEn digital abonnent hos NY Times kan dog godt have flere abonnementer, mens Berlingske og Washington Post er sammenlignelige, hvis landenes størrelse ikke inddrages.\nSelv har jeg digitale abonnementer på bl.a. NY Times og Washington Post, men har opsagt det, jeg tegnede på Berlingske. Hos NY Times har jeg tre digitale abonnementer på henholdsvis nyheder, madopskrifter og krydsord.\n16. juni, 2018 - 18:40\nBare en enkelt, lille forskel på medier i USA og Danmark.\nPå NY Times' netavis læste jeg lige en leder under Opinion med overskriften "No, Hillary Clinton’s Emails Will Never Go Away". (Link ($) https://www.nytimes.com/2018/06/15/opinion/comey-fbi-clinton-emails-strz...)\nI Danmark kan læses på https://www.bt.dk/politik/df-vil-have-hurtig-gennemgang-af-skjulte-mails... fra d. 7. juni, at Dansk Folkeparti krævede " Tibetkommissionen skal om nødvendigt genåbnes, så den kan læse de e-mail, som Udenrigsministeriet ikke har udleveret.\nHvor blev de emails egentlig af, efter Rigspolitiets IT-afdeling angiveligt fandt et arkiv med gamle emails, hvis indhold stadig er ukendt? Mit indtryk er, at pressen og Folketingets partier blev enige om, hele ansvaret skulle placeres hos politiet.\nDaniel Joelsen, Anne Eriksen, Eva Schwanenflügel og Steffen Gliese anbefalede denne kommentar\n16. juni, 2018 - 21:01\n16. juni, 2018 - 18:40 :\n"Mit indtryk er, at pressen og Folketingets partier blev enige om, hele ansvaret skulle placeres hos politiet."\n16. juni, 2018 - 22:00\nVi lever i en faked reality, hvor vi forveksler kampen for status quo med kampen mod populisme. Vi forveksler kampen mod global opvarmning med kampen mod CO2 udledning. Vi forveksler kampen for verden, som den er nu med kampen for en bedre en af slagsen.\nGlobalisering og centralisering er vejen frem, men mod hvad? Vi skal producere mere, hvor produktionen er billigst, vi skal forbruge mere, hvor vi har råd, og vi skal kassere, hvor næste produktversion lanceres.\nMenneskets omsætning stiger helt generelt, og det gør sig gældende på mange områder, energi, kød, flyrejser, fitness, kommunikation, konferencer og alle former for underholdning, og vi bliver til stadighed flere om det.\nSlutproduktet af al denne vores globale hyperaktivitet er global opvarmning ifølge thermodynamikkens anden lov. Al aktivitet og forbrug ender op som varmeenergi. Jordens atmosfære varmes op, og vi sender problemet ned gennem kæden af de kommende generationer.\nTro fa'n vi har dårlig samvittighed, men ingen ønsker det anderledes. Ingen ønsker afvigelser fra - dagens status quo.\n16. juni, 2018 - 22:08\nDen gælder nok især for USA, hvor "fake news" har har fået alle de traditionelle medier på tæerne. Og fordi de har fundet nogle groteske artikler på facebook f.eks."pizzagate, hvor demokrater i en løgne-konspiration var indblandet i pædofili og Trafficing, så har de fået administrationen til at gøre det svære for f.eks. al jazeera, RT og andre udenlandske nyheds-kanaler at visse nyheder i USA. Og hvem skal så censurere facebook iflg. eliten: Milliardæren Zuckerburger!!\nSamtidigt gør eliten det svære for den lille hær af Youtube-kanaler som er poppet op efter at almindelige mennesker så på at eliten og deres nyhedskanaler fandt de to mindst populære præsidentkandidater nogensinde. Trump og Hillary Clinton. Stort set alle, som ikke deltog i kampanerne, skulle holde sig for næsen i stemmeboksen. Selv de midtsøgende republikanerne og demokraterne selv....\nHermed vil den amerikanske elite bevare et billede af amerikanerne som de gode, der handler hensynsfuldt, og som ikke lader sig lokke af fagforeninger, ja, så heller ingen lønforhøjelse - selv når de lader folk død på gaden og lige har dræbt en lille million irakere og afghanere..\nI DK har de store nyhedskanaler også været ude med krav om "fake-news"-censur. DEt opfatter jeg mere som at man altid puster sig op og ellers følger i røven på det demokratiske partis elite.\nPer Torbensen, Trond Meiring, Trond Meiring og Trond Meiring anbefalede denne kommentar\n17. juni, 2018 - 10:37\nEva Schwanenflügel: "Også kommissionen."\nJa, men senere kom det jo frem, at kommissionen ikke kunne komme til bunds i ministeriers ansvar, fordi den ikke fik adgang til ministres emails.\nDen gren af Tibet-sagen forsvandt meget hurtigt, da det kom frem, Rigspolitiets IT-afdeling havde fundet et arkiv med emails, hvis indhold ikke blev specificeret. Jeg ved godt, beskyttelse af ministre hører til politiets opgaver, men det er nyt for mig, at det også omfatter beskyttelse mod afsløring.\n17. juni, 2018 - 13:10\nPolitiken skriver 8. Juni 2018 :\n"Fredag kunne Radio24syv yderligere afsløre, at det muligvis ikke kun er Rigspolitiet, der ligger inde med centrale og hidtil ukendte mails. Det kan også være tilfældet for Statsministeriet. Tibetkommissionen havde foreslået, at Statsministeriet brugte ord som kina, kinesisk, Tibet og flag, når embedsfolkene søgte efter elektroniske dokumenter til undersøgelsen. Det gav imidlertid et for »omfangsrigt resultat«, og i stedet brugte man søgeord som Falun, Jintao og grafitti. En fremgangsmåde som kommissionen tillod, hvilket har medført udbredt politisk kritik på Christiansborg."\nDet er det jeg mener, når jeg skriver "også kommissionen" :-)\n17. juni, 2018 - 13:13\nPS. Kommissionen tillod også at embedsfolkene selv plukkede de emails ud, de selv syntes skulle overbringes.\n17. juni, 2018 - 13:43\nHvad er ‘fake news’ eller ‘alternative fakta?\nGlobaliseringen betyder f.eks., at arbejdspladser i tekstil og beklædning flytter til Kina og Bangladesh, hvor Danmark importere mest tøj fra i dag, men hvorfor ønskes denne globalisering udvikling og hvordan forsvares den politisk?\nIngen vil betale bare en tilnærmelsesvis retfærdig pris for deres tøj, i vores del af verden, så produktionen flyttes til lande med børnearbejde til slaveløn, nogle få kroner om dagen, for fjortentimers arbejde om dagen, syv dage om ugen 365 dage om året, under sundhedsfarlige arbejdsvilkår uden udluftning og ofte pga. tunge maskiner i produktionen i sikkerheds uforsvarlige bygninger, med høj risiko for arbejdsulykker.\nHvis økonomisk liberalisme og globalisering afløses af beskyttende regler mod børnearbejde i et land, betyder globalisering, at produktionen flytter igen til nye lande, der tillader børnearbejde og slaveri.\nDet burde naturligvis være ulovlig, at sælge denne beklædning i Danmark og for danske virksomhedder at profitere på slaveri og børnearbejde, men det er hvad globalisering for det meste handler om.\nSandheden om statsligt magtmisbrug, afløses af en tilsyneladende positiv fortælling om øget velstand for Danmark, dette ‘spin’ kaldes for ‘fake news’ eller ‘alternative fakta’ eller løgn der dækker over det statsligt magtmisbrug med andre ord.\nGlobalisering kaldes med et andet ord for profitoptimering.\n“Udviklingen i Danmarks import af tekstil- og beklædningsvarer illustrerer betydningen af billig arbejdskraft. På blot 10 år er Danmarks import af varer fra Bangladesh øget med 377%. Stort set hele væksten skyldes tekstil og beklædning, da denne varegruppe udgør 97% af den samlede import fra Bangladesh i 2016.”\nPer Torbensen, Eva Schwanenflügel og Trond Meiring anbefalede denne kommentar\n17. juni, 2018 - 14:12\nMan kunne fortsætte dette eksempel om globalisering og statsligt brug af ‘fake news’ eller ‘alternative fakta’ til at dække over statsligt magtmisbrug, med den ikke medregnede klimabelastning.\nGlobalisering eller profitoptimering ved udnyttelse af slaveri og børnearbejde kræver vare og råstoffer, fragtes rundt om jorden til slavearbejde områder med råstoffer og tilbage til markedet, hvor varen afsættes.\nCO2 udledning fra shipping og luftfart, svare årligt globalt til hele CO2 udledningen for storbritanien og Tyskland tilsammen og er ‘ikke’ medregnet i klimaregnskabet i COP21 Paris aftalen.\n17. juni, 2018 - 19:21\nEva Schwanenflügel: Ok. Jeg troede, du svarede på min påstand om, nogle placerede det fulde ansvar hos politiet. Generelt er det en sag, der ikke skal tænkes for meget over.\n18. juni, 2018 - 00:34\nLav en getto-pakke, der opløser det største problem der er, nemlig den holdnings-elite der har hobet sig op (klumpet sig sammen) i hovedstaden, kendetegnet ved total mangel på udsyn.


Tina eller Odense | Kapitalisme eller Demokrati?\nTina eller Odense\nUdgivet den 20. september 2004 af Anders Lundkvist\tMargaret Thatcher havde en svaghed for TINA: There Is No Alternative, og det er umiddelbart mærkeligt.\nHun var bannerfører for den nyliberale revolution, og liberalisme  ny eller gammel  har vel noget at gøre med frihed til at vælge. Men når det drejer sig om de store spørgsmål om samfundenes indretning og udvikling, er der altså ikke noget valg: Hvad enten vi kan lide det eller ej, må vi nøjes med at tage globaliseringens krav til efterretning (hvilket i sin kerne er den store kapitals krav om at alt tilpasses dens interesser).\nVelfærdskommissionens første udmeldinger er et ekko heraf. Det danske skattebidrag  modstandere af den offentlige sektor kalder det skattetryk  kan ikke øges, for så flygter virksomhederne, hvilket de for resten alligevel gør i stor stil, fordi vore lønnen er for høj. Men det er der ikke noget at gøre ved, for alternativet er at melde landet ud af globaliseringen, hvilket vil føre til økonomisk ruin. Der er ikke noget alternativ.\nIgen: Hvorfor græd Thatcher, som god liberalist, ikke over at vi ikke længere har noget valg? Her er sagen den at ingen går ind for uspecificeret frihed (frihed for forbrydere?), så alt afhænger af hvem der skal have frihed til at vælge (i øvrigt er frit valg en norsk nordmand, for frihed implicerer valgmuligheder). Og liberalismen er ikke funderet på frihed som sådan, men på individuel frihed, altså menneskets frihed over for det samfund, som fruen i øvrigt slet ikke kunne se for bare individer. I antikken så man i stedet omvendt menneske og samfund som uadskillelige fænomener, dvs. samfundet var lige så integreret i mennesket som dets arme og ben; mennesket er på forhånd socialt, og en adskillelse er enten en umulighed eller en perversion (Aristoteles betragtede individet som en idiot).\nNår samfundet er skæbne\nLiberalismen vil reservere friheden til individerne; de skal kunne vælge, hvad de vil have ud af samfundet, men samfundet selv er given skæbne. Det sociale menneskes valg er fra denne vinkel en uting, for dette menneske vælger sammen med andre og det, det vælger, er samfundets  eller fællesskabets  vilkår. Som det hedder i Venstres principprogram: »folkevalgte forsamlinger skal tage sig så kvalificeret som muligt af så lidt som forsvarligt«. Anders Foghs minimalstat er her præciseret til minimal-demokrati.\nFor et par hundrede år siden var liberalismen en befriende ideologi, fordi magten over samfundet dengang beroede hos en enevældig og undertrykkende statsmagt. Men i takt med at fællesskabet befries  liberaliseres?  ved at demokratiseres, bliver liberalismen selv en undertrykkende kraft.\nMen giver liberalismen faktisk individerne frit valg? Når man vælger, vælger man mellem noget. Hvis valgmulighederne på forhånd er indsnævret, i det ekstreme tilfælde til pest eller kolera, er det så som så med den individuelle frihed. Valget bliver et pseudo-valg, i samme udstrækning som individet ikke kan vælge det, der kan vælges mellem.\nDet er her liberalismen afslører sin hulhed, for i takt med at mennesket frigøres fra samfundet, bestemmes samfundsøkonomien af andre kræfter. Teknologiudvikling, produktion og udbud planlægges i stigende omfang af de store selskaber, og jo mere monopoliseret udbudet bliver, jo mindre indflydelse har forbrugeren. Kapitalens frie valg marginaliserer individernes.\nI disse år bliver den offentlige sektor markedsgjort; den skal helst fungere som en forretning, og hvis man ikke kan betale, skal man ikke vente sig for meget af denne sektor. Borgeren bliver bruger, de fælles valg afløses af individuelle, og demokratiet tilpasses privatkapitalismens interesser.\nEr der et alternativ? Det mener mandags-demonstranterne i Østtyskland, det mente de 700 tillidsfolk, der for et par uger var samlet i Odense for at diskutere et alternativ til regeringens nyliberale politik, og det mener Danmarks Sociale Forum, der mødes i begyndelsen af oktober.\nDet er TINA, de afviser.\nDette indlæg blev udgivet i Dansk debat og tagget nyliberalisme, TINA. Bogmærk permalinket.\t← Kapitel 15


Instagram Landsholdet. Når reserverne er mere populære end starterne!\nDet er på Instagram det sker! Flere af de danske landsholdsspillere er meget populære på det sociale medie og derfor har vi selvfølgelig sat Instagram Landsholdet.\nProfesionelle fodboldspillere er ikke længere bare fodboldspillere som i de gode gamle dage. De har et brand at pleje og mange har også en ordentlig stak hungrende følgere på Instagram, der skal holdes til ilden.\nFor mange følgere på Instagram giver mulighed for at promovere ens sponsorer og tjene endnu flere penge oven i de fede løncheck’s der ryger ind på bankbogen hver måned.\nSpilleren med flest følgere på hver position, får en plads på Instagram Landsholdet!\nFør vi går i gang med oversigten vil vi lige minde dig om, at du kan få dig en rigtig god VM bonus hos bet365. Du kan læse mere om bet365 lige hér.\nHer er listen over de mest populære danske fodboldspillere på hver position, på Instagram:\nHappiness ❤#mallorca #portsoller\nEt opslag delt af Anders Lindegaard (@anders.lindegaard) den 15. Jun, 2017 kl. 9.55 PDT\nAnders Lindegaard er vel nok den største overraskelse på Instagram Landsholdet. Den tidligere Man Utd keeper er en populær herre på Instagram. Det skyldes nok ikke mindst hans evner uden for banen.. Anders Lindegaard er nemlig meget populær hos det andet køn.\n34-årige Lindegaard har tidligere været gift med modellen Misse Beqiri, men fandt i 2017 sammen med den danske model Sofie Bording, som også pryder mange af danskerens opslag på Instagram. Det kan godt være, at Lindegaard får begrænset spilletid hos Burnley FC, men på Instagram virker han som en mand, der nyder livet til fulde!\nVery happy to have signed a new 4⃣ 1/2 years with @chelseafc ??\nEt opslag delt af Andreas Christensen (@andreaschristensen3) den 9. Jan, 2018 kl. 11.05 PST\nMen forssvarspilleren er efterhånden også blevet populær i Chelsea FC, fordi han er en af klubbens egne med opvækst i akademiet. Det er en sjældenhed i Premier League og noget fansene sætter stor pris på.\nAndreas Christenens opslag handler mest om fodbold og kærlighed til Chelsea FC. På ovenstående billede skriver danskeren under på en ny 4,5 år lang kontrakt med London-klubben.\nEt opslag delt af Mathias Zanka Jørgensen (@mzanka) den 14. Feb, 2018 kl. 12.11 PST\nMathias Zanka Jørgensen var og er stadig en meget populær herre hos tilhængere af FC København. Den 28-årige østerbroer er også blevet voldsomt populær i hans Premier League klub, Huddersfield Town. Ikke mindst fordi han har en lille terrier-hund. Huddersfield Town kalder sig nemlig for The Terriers.\nZanka har fuldstændig styr på sit Instagram-game og gør sig mest i daglige Stories, hvor han tager pis på sine medspillere eller sin hund. Trods Zanka’s store popularitet er det tvivlsomt om Åge Hareide finder plads til forssvarspilleren i den endelige VM-trup.\nMen på Instagram Landsholdet er Zanka klart foran Andreas Bjelland og Simon Kjær, som slet ikke er at finde på Instagram!\nWilliam’s first @fcmidtjylland game ⚽? #WilliamErik\nEt opslag delt af Erik Sviatchenko (@eriksviat) den 19. Feb, 2018 kl. 10.12 PST\nErik Sviatchenko er en flot fyr! Det kan de fleste godt blive enige om. Forssvarsgeneralen fra FC Midtjylland har blandt andet ført sig frem på forsiden af Euroman.\nSviathcenko nåede at blive en højt elsket spiller i Celtic FC. Næsten ligemeget hvilket opslag 26-årige Erik Sviatchenko smider op på Instagram, er kommentarfeltet fyldt med Celtic-fans, der tigger ham om at vende hjem til mesterklubben i Skotland.\nBedømt ud fra Instagram er Sviatchenko en meget stolt familiefar, med hund, barn og kone. Han er dog meget, meget langt fra at komme med til VM i Rusland, men han er en yderst populær herre i det midtjyske, i Skotland og på Instagram.\nDaddy loves you, my little princess ❤\nEt opslag delt af Nicolai Boilesen (@boilesen) den 13. Jan, 2018 kl. 5.57 PST\nNicolai Boilesen har mange følgere på Instagram. Det skyldes ikke mindst, at han har været anfører i Hollands største klub, Ajax Amsterdam. Men tilhængerne i hans nuværende klub, FC København, har også taget godt imod det tidligere førstevalg på venstreback på landsholdet.\n26-årige Boilesen og hans danske model-kæreste Elizabeth blev i 2016 forældre til en lille pige. Og Boilesen virker som en spiller der er faldet yderst godt til hos FC København, hvor han allerede er blevet udnævnt til viceanfører.\nBoilesen er lige på vippen i kampen om at komme med som venstre back til VM i Rusland, men han er i hvert fald mere populær end Riza Durmisi og Jonas Knudsen på Instagram.\nHomework done ??\nEt opslag delt af Thomas Delaney (@thomasdelaney) den 14. Aug, 2017 kl. 12.35 PDT\nThomas Delaney var en voldsomt populær anfører i FC København. Han var ægte FCK’er og gik altid forrest. Den stil har hurtigt taget mange kegler hos fansene i det tyske. Bare et halvt år skulle der gå, før Delaney blev udråbt til viceanfører i sin nye klub, Werder Bremen.\nOvenstående billede viser meget godt hvor efterspurgt midtbaneslideren er i Bremen. 26-årige Delaney har mange følgere, på trods af, at han ikke er særlig aktiv på Instagram og det er jo et meget godt bevis på, hvor populær han er.\nMeget skal da også gå galt, for at han ikke forsat er en af de sikreste kort i startopstillingen på det danske landshold.\nLook at that! ❌❌❌ It was a day never to forget. I’ve seen a lot of beautiful pictures on social media. Where did you watch the match yesterday? Post your photo or video with #howiwatchedajaxlyon, and you will have the chance to win a pair of my boots signed! Winner will be announced in 48 hours! #LS20 #Ajax\nEt opslag delt af Lasse Schöne (@lasse.schone) den 4. Maj, 2017 kl. 6.14 PDT\nLasse Schöne har aldrig for alvor slået til på det danske landshold, men han er en kæmpe stjerne i Holland. Midtbanespilleren har efterhånden spillet for Ajax siden 2012 og har scoret mange vigtige og spektakulære mål på frispark og straffespark.\nDen 31-årige elegantier giver den gas på Instagram og Ajax-fansene er vilde med ham. Schöne er da også blevet udnævnt til viceanfører i klubben, hvor han har en vigtig rolle i forhold til alle de unge spillere der præger Ajax-holdet.\nNu er spørgsmålet er bare hvor meget spilletid Schöne får til VM i Rusland? Han får i hvert fald masser af spilletid på Instagram Landsholdet.\nAlready 3 months as a married couple ❤❤❤\nEt opslag delt af Jørgensen #9 (@nicolaijorgensen9) den 18. Sep, 2017 kl. 8.15 PDT\nNicolai Jørgensen må nøjes med at være kantspiller på Instagram Landsholdet, da han ikke kan hamle op med Lord Bendtner i angrebet. Jørgensen har dog taget Feyenoord med storm, efter han blev topscorer i Æresdivisionen og vandt mesterskabet i sin første sæson i klubben.\n27-årige Jørgensen er ikke bleg for at dele ud af sine bedste stunder på Instagram. Hans smukke kone Theresa lader da også til at være et godt blikfang for hans mange følgere. Hans følgere synes i hvert fald, at han er et meget heldigt asen!\nDet forholdsvis nygifte par er på solferie i Dubai flere gange om året og virker som om de forstår at holde ferie med stil, når angriberen altså har fri fra fodbolden.\nThanks for all the kind birthday messages, the support and 1 million followers!?? #ce26today #happyvalentinesday\nEt opslag delt af Christian Eriksen (@chriseriksen8) den 14. Feb, 2018 kl. 2.30 PST\nEriksen er blevet et brand og er blandt andet sammen med Caroline Wozniacki ambassadør for sportsdrikken Taste. Tilbage i februar kunne den danske superstjerne fejrer sin 26-års fødselsdag og at han rundede 1 million følgere på Instagram!\n“Kong Christian” er for nylig også blevet udnævnt til at være på årets hold i Premier League efter en spektakulær sæson for Tottenham.\nEt opslag delt af KASPER DOLBERG (@kasperdolberg) den 5. Dec, 2018 kl. 2.49 PST\nKasper Dolberg er noget af en overraskelse på Instagram Landsholdet. På trods af sine beskedne 20 år på bagen, har den unge angriber opbygget en enorm skare af følgere på Instagram.\nDolberg er allerede så stort et brand, at Adidas præger mange af hans opslag på Instagram. Den blonde angriber har da også styr på sit game på Instagram. Silkeborg-drengen sørger for at fodre sine følgere med alt fra fodbold og fashion til barndomsminder. Desværre tyder alt på at Dolberg efter en skadesplaget sæson ikke kommer med til VM i Rusland.\nEt opslag delt af Nicklas Bendtner (@bendtner14) den 25. Apr, 2018 kl. 8.37 PDT\nSelvfølgelig starter Bendtner inde på Instagram Landsholdet. Trods tilværelsen i beskedne Rosenborg BK, er det kun Christian Eriksen og Andreas Christensen der overgår Nicklas Bendtner i følgere på Instagram.\nBendtner er lidt af en legende på Instagram. Han følger selv kun 11 profiler, heriblandt de klubber han har spillet for og hans agent Ivan Marko Benes.\nBendtner er dig aldrig lykkedes med at komme af med sit tilnavn “Lord”. Den 30-årige bomber slettede i sidste sæson alle tidligere billeder på sin profil og meldte ud at “Lord was dead”. Men mange af hans trofaste følgere holder stadig fast i traditionen om at kommentere alle hans opslag på Instagram med “Lord”.\nSelvom Bendtner’s livsstil ikke er lige så ekstravagant som tidligere, er han stadig en fornøjelse at følge på Instagram.\nSidst opdateret: for 1 day siden


→ Køb Steampunk kostume til kvinder for kun 809 DKK\nSteampunk kvinde kostume, i form af en kjole, en hat, ærmer og briller.\nMedium(1 på lager )\nXLarge(7 på lager )\nLeverandørbeskrivelse (oversat til dansk): Steampunk dame bordeaux / brun. Indeholder: Kjole, hat, ærmer, briller. Emballage: Bøjle, Polybag, Photocard. Stof: 100% Polyester.Kvinder. Carnival, Steampunk.


DONG Energy vinder kontrakt til at opføre verdens største havmøllepark\nDONG Energy har fået tildelt en kontrakt på at bygge sin havmøllepark Hornsea Project Two til den laveste pris på havvind i Storbritannien nogensinde.\nFakta om havmølleparken Hornsea Project Two:\n• Beliggende 89 km ud for Yorkshires kyst.\n• Har en samlet kapacitet på 1.386 MW, hvilket er nok til at dække 1,3 millioner britiske husstandes elforbrug.\n• Forventes at være driftsklar i 2022 og have en levetid på 25 år.\n• Understøtter op til 2.000 arbejdspladser i anlægsfasen og op til 130 permanente arbejdspladser i parkens 25-årige levetid.\n• Skal drives fra DONG Energy's nye driftscentral i Grimsby, som bliver det største anlæg af sin slags i Storbritannien, når det står færdigt.\n• CfD (Contract for Difference) er en 15-årig kontrakt, som indekseres med inflationen. Efter 15 år vil Hornsea Project Two få markedsprisen for el.\n• I modsætning de havmølleprojekter, der senest er blevet tildelt i Tyskland, Danmark og Holland, omfatter Hornsea Project Two også opførelsen af transformerstationerne til havs og på land samt transmissionskablet, der forbinder havmøllerne med transformerstationen på land. Når disse aktiver er bygget, bliver de solgt til en transmissionslicenshaver.\nFakta om DONG Energy's idriftsatte havmølleparker i Storbritannien:\nDONG Energy har investeret GBP 6 milliarder i Storbritannien og vil nå op på en samlet investering i Storbritannien på GBP 12 milliarder i 2020. DONG Energy ejer helt eller delvist 12 idriftsatte havmølleprojekter i Storbritannien:\n• Gunfleet Sands demo, 12 MW• Gunfleet Sands 108MW\n• Lincs, 270MW• London Array, 630MW\nMed GBP 57,50/MWh er prisen på CfD-kontrakten 50% lavere end ved den forrige CfD-runde for blot to år siden, hvilket viser de hastige omkostningsreduktioner på tværs af branchen.\nMed en enorm kapacitet på 1.386 MW, hvilket er nok til at forsyne over 1,3 mio. britiske husstande med strøm, bliver Hornsea Project Two verdens største havmøllepark. Dermed overgår den endda den 1.200 MW store Hornsea Project One, som DONG Energy er i gang med at bygge. Hornsea Project Two bliver opført 89 km fra Yorkshires kyst i det nordlige England og forventes at være driftsklar fra 2022.\nHornsea Project Two vil bidrage betydeligt til DONG Energy's ambition om at nå op på en samlet havvindskapacitet på 11-12 GW senest i 2025.\nSamuel Leupold, koncerndirektør og CEO for Wind Power i DONG Energy, siger:\n"Vi er glade for at få tildelt en CfD-kontrakt for Hornsea Project Two, som er et vigtigt skridt i retning af at indfri vores vision om at gøre havvind til den mest konkurrencedygtige form for elproduktion."\n"Vi har altid været fortaler for størrelse som en vigtig drivkraft for at nedbringe omkostninger. Den ideelle størrelse på en havmøllepark er 800-1.500 MW, og derfor er det naturligt, at Hornsea Project Two kommer til at ramme et rekordlavt omkostningsniveau.\nSamtidig viser den lave budpris potentialet for nedbringe omkostninger, når udviklerne også får ansvaret for at etablere nettilslutningen til havs, sådan som det er tilfældet i Storbritannien."\n"Finansiel disciplin er afgørende for os, og Hornsea Project Two kommer til at skabe værdi for vores investorer."\nMatthew Wright, Managing Director for DONG Energy UK, siger:\n"Det er et gennembrud for havvind i Storbritannien og et stort skridt fremad for branchen. Hornsea Project Two kommer ikke alene til at levere billig og ren energi til Storbritannien, projektet kommer også til at levere gode arbejdspladser og give den britiske forsyningskæde endnu et løft."\n"Flere på hinanden følgende britiske regeringer fortjener stor ros for at have skabt grundlag for fortsatte investeringer i havvind, så det kunne blive den blomstrende industri inden for vedvarende energi, som det er i dag. Omkostningerne falder hurtigt, der bliver skabt langsigtede og højtkvalificerede arbejdspladser i hele det nordlige England, og den britiske forsyningskæde bliver konstant styrket og udviklet. Det er nu, man for alvor ser fordelene ved det store engagement i havvind, og der er stadig meget godt at se frem til. Havvind kan komme til at spille en vigtig rolle, når den britiske regerings industrielle strategi skal føres ud i livet."\nDONG Energy er allerede i gang med at opføre Hornsea Project One og har indledt høringsprocessen om Hornsea Project Three, hvilket understreger det store potentiale for havvind i denne del af Nordsøen.\nOmkostningsfaktorerne bag buddet på Hornsea Project Two\n• Skala: DONG Energy's pipeline af projekter under opførelse i Storbritannien (Race Bank og Walney Extension i 2018, Hornsea Project One i 2020 og Hornsea Project Two i 2022) skaber stordriftsfordele. Med sine 1.386 MW har Hornsea Project Two størrelsen til at sikre lave omkostninger pr. MW i konstruktionsfasen, samt sikre lave omkostninger pr. MWh under drift og vedligeholdelse i parkens levetid.\n• Lavere risiko: DONG Energy har allerede flere års erfaring fra udviklingen af Hornsea Project One i Nordsøen. Erfaringer herfra reducerer risiciene forbundet med opførelse og drift af Hornsea Project Two.\n• Synergier: Drift og vedligehold af begge Hornsea-projekter vil blive varetaget fra DONG Energy's nye driftscentral i Grimsby, som også betjener flere andre af DONG Energy's havmølleparker på den engelske østkyst.\n• Modnet industri og teknologi: Innovation af havmøller, nyt installationsudstyr og nye installationsmetoder, løbende forbedringer af fundamenternes design, bedre kabler med større kapacitet samt en voksende og konkurrencedygtig forsyningskæde.\nDONG Energy har med tildelingen af CfD-kontrakten taget investeringsbeslutning på Hornsea Project Two. Indholdet af denne meddelelse ændrer ikke på DONG Energy's tidligere guidance for regnskabsåret 2017 eller på det forventede investeringsniveau for 2017.


Navigo - Caribien tur/retur - Portsmouth - Ramsgate\nDate: 09 Jul 2010 07:59:57\nTitle: Portsmouth - Ramsgate\n51:19.696N 01:25.245E Ramsgate\nInden vi sejlede ud af the Solent måtte vi se Portsmouth, og især Portsmouth Historic Dockyard. Sejladsen over fra Cowes 3/7 var kort og vi tøffede over i let vind og solskin, med havet tykt af sejlbåde. Portsmouth var og er en flådehavn. Reeds skriver at man skal holde en afstand på mindst 50 meter til flådefartøjer, ellers antages det, at man har "hostile intentions" - så der kan man få ødelagt sin dag. Man sejler ind i en "small boat channel" og skal over VHF'en have tilladelse til at krydse over løbet inde i havnen. Det skulle vi, da vi ville ligge ved Gunwharf Quays på bycentersiden.\nIndsejling til Portsmouth\nVel i havn var der en SMS på satelittelefonen. Dengang vi lagde til i Cowes havde nogle søde mennesker råbt til os da vi lagde til, at de læste vores blog, og sagde velkommen. Vi troede de forvekslede os med en anden båd, da velkomsten var på perfekt engelsk. I SMS'en fik vi tilbudt de billeder de havde taget af os. De viser sig at Nick og Doris, som også sejler Dufour 385, havde hørt fra en engelsk Dufour forhandler at vores lille familie var afsted, og de havde herefter fundet blog'en og bruger Googles oversætter til at læse den! For at fuldende historien var der samme dag en mail fra en norsk båd, der også læser vores blog, og var i The Solent samtidig med os og tilfældigvis fra samme dag havde de samme billeder af både The Needles og Eleonora (den store sejlbåd). Hvor skægt og hyggeligt!\nVi ankommer til Cowes. Billede fra Nick & Doris.\nPortsmouth Historic Dockyard var mageløs. Et absolut "must see". Flere restaurerede skibe fremvises, de største Nelsons HMS Victory og HMS Warrior. De to store skibe giver en sejler gåsehud - det er så fantastisk at se disse vidundere i perfekt stand. Dertil flere museumsafsnit, et action område a la Eksperimentariet og meget mere. Vi kunne have brugt flere dage der.\nHMS Warrior fra 1860. Dampmaskine og fuld sejlføring. Malthe står midt på broen.\nIndgang til HMS Victory. Maja som dronning..\nMalthe klarer sig kun til matrosrang. Han var nær blevet Admiral, hvis vi havde fået taget billedet på dækket, ved messingskiltet der viser, hvor Nelson faldt under slaget ved Trafalgar. Malthe kastede sig jo naturligvis omkuld, da han fik at vide hvorfor skiltet var der.\n"Action Stations" var alligevel Malthes favorit\nDa vinden var god til en længere sejlads næste dag, måtte vi nøjes med et besøg på Portsmouth Historic Dockyard - billetterne gælder ellers et år. Sejladsen til Ramsgate 4/7 var dejlig frisk med 10 m/s i rumpen og gennakeren oppe og strømmen med næsten hele vejen til Dover, som vi passerede om natten. Her meldte vi ind til Dover Port Control at vi passerede fra sydvest i den nu stive modstrøm, og med beskeden hastighed det sidste lille stykke kom vi til Ramsgate 4:30 om morgenen efter 17 timer.


Biludlejning Lufthavn Strasbourg\nBiludlejning Lufthavn > Frankrig > Strasbourg\nLufthavnen i strasbourg ligger i omraadet Enzheim.Lufthavnen hedder Aeroport international og havde i aar 2007 36.471 landinger og afgange. Lufthavnen ligger ca.13 minutter fra byens centrum. Koerer man langs A35 kommer man direkte ind i byens centrum.Med udlejningsbilen man har lejet igennem Auto Europe kann man koere til Offenburg paa ca.22 Minutter.Hhvis i lejer en bil vil i faa den udleveret i lufthavnen saa i kann udforske det franske graenseland og tage et smut til Tyskland. Motorvejen paa den tyske side A5 foerer dig direkte til Karlsruhe.\nAktuelle tilbud lufthavnen Strasbourg 20.01.2018


Dansk tv-kendis deler stor nyhed – Ekstra Bladet\n27. apr. 2020 kl. 21:17\nOpdateret: 27. apr. 2020 kl. 21:19\nDansk tv-kendis deler stor nyhed\nAmanda Pauli, der er kendt fra 'Love Island', skal være mor for første gang\nAmanda Pauli medvirkede i 'Love Island' på TV3 i 2018. Foto: TV3\nI disse tider, hvor coronavirus er på alles læber, er der stadig plads til positive nyheder.\nSåledes kan Amanda Pauli, der er kendt fra realityprogrammet 'Love Island', nu afsløre, at hun er gravid og dermed snart bliver mor for første gang.\nTil Ekstra Bladet fortæller 22-årige Amanda Pauli, at hun og kæresten blev noget overraskede over nyheden om, at de snart skal være forældre, men at de begge glæder sig til den nye udfordring, der venter dem.\n- Det kom lidt bag på os, da vi fandt ud af, at jeg var gravid, da vi ikke lige havde planlagt at skulle være forældre allerede. Vi snakkede om tingene og tog det meget stille og roligt og fandt derefter ud af, at vi gerne ville tage ansvaret som forældre, siger hun til Ekstra Bladet og fortsætter:\n- Jeg blev faktisk rigtig glade efterfølgende for at have taget beslutningen, siger hun videre.\nAmanda glæder sig til at blive mor for første gang. Foto: Privat\nI dag ser Amanda Pauli derfor også meget frem til, at hun kan skrive titlen 'mor' på sit cv.\n- Jeg glæder mig rigtig meget til at blive mor og den nye tilværelse med vores nye familie, samt ansvaret der følger med, siger hun og tilføjer:\n- Jeg glæder mig mest til at bygge redde og alt det, der hører med.\nIfølge Amanda Pauli kommer den lille ny til verden i november, hvis alt går efter planen. Hun og kæresten, der er 22 år og arbejder som sælger, kender endnu ikke kønnet på den lille ny.\nAmanda Pauli havde ikke regnet med, at hun skulle være mor i en alder af 22 år, men glæder sig til sin nye titel. Foto: Privat\nMed den lille ny følger også en ny og anderledes tilværelse med bleskift, manglende nattesøvn og andre prioriteter, men Amanda Pauli udelukker alligevel ikke, at der kan være mere tv på vej fra hende.\n- Jeg vil ikke garantere, at jeg er færdig med tv, selvom jeg nu bliver mor, men det er selvfølgelig begrænset, hvad jeg har lyst til at medvirke i.\nAmanda Pauli fandt ikke kærligheden, da hun medvirkede i TV3-programmet 'Love Island' i 2018, men da hun kom hjem fandt hun sammen med sin nuværende kæreste, som hun har kendt, siden hun var 18 år.


Retsforbeholdet handler ikke om sikkerhed | Folkebevægelsen mod EU\nRetsforbeholdet handler ikke om sikkerhed\nDe EU-venlige partier på Christiansborg drejer debatten om retsforbeholdet i den forkerte retning. Forbeholdet handler nemlig ikke om sikkerhed, men om demokrati og selvbestemmelse.\n"Det står nu klart, at Danmark på grund af vores retsforbehold bliver nødt til at forlade Europol. Måske allerede til næste efterår. Det vil være et alvorligt problem for danskeres sikkerhed og tryghed."\nSådan sagde Helle Thorning-Schmidt (S) til Folketinget i sin åbningstale i oktober. Hun åbnede dermed for en afstemning om den 22 år gamle retsundtagelse, som er en af Danmarks fornuftige værn mod centralmagten i Bruxelles.\nHelle Thorning-Schmidt er ikke dum. Hun ved godt, i hvilken retning hun skal dreje debatten for at få den afskaffelse af retsforbeholdet, som hun så brændende ønsker. Vores statsminister – og sammen med hende resten af flokken af EU-glade partier på Christiansborg – opstiller nemlig det skrækscenarie, at vi danskere er truet på vores sikkerhed, hvis vi beholder retsforbeholdet.\nEn fordrejning af debatten, som vi vil komme til at høre gang på gang det næste lange stykke tid frem mod afstemningen.\nMen præmissen som de lalleglade EU-partier opstiller er faktuel forkert.\nTid til at debattere fakta\nDet er på tide, at debatten kommer til at handle om fakta. Derfor kan vi ligeså godt starte med at aflive statsministerens argumentation om, at retsforbeholdet skulle efterlade danskerne uden sikkerhed og tryghed.\nRetsforbeholdet har ikke svækket danskernes sikkerhed og tryghed i 22 år. Nærmere tværtimod. Der er intet, der tyder på, at det skulle ændre sig i fremtiden. Heller ikke selvom eksempelvis Europol-samarbejdet overgår til overstatsligt niveau og dermed i princippet konflikter med retsforbeholdet.\nNorge, Island og Schweiz er trygge og sikre lande, der hver eneste dag (de sidste mange år!) har et godt og effektivt samarbejde med Europol om grænseoverskridende kriminalitet, menneskesmugling og andre vigtige indsatsområder.\nEt sådant samarbejde kan Danmark naturligvis også indgå. Det er faktisk sådan, at også Europol har stor interesse i at samarbejde med Danmark for at styrke den europæiske kamp mod kriminalitet.\nAfskaffer vi derimod retsforbeholdet og overlader ansvaret for al retspolitik til EU, går det ud over den danske selvbestemmelse. Kommissionen har faktisk allerede udarbejdet en liste over 50 områder, hvor EU ønsker fælles strafferet, ofte i form af minimumsstraffe, på tværs af medlemslandene.\nKommissionens arbejde med at tilrage sig magten over medlemslandenes retspolitik er altså allerede i gang på fuld tryk.\nEn afskaffelse af retsforbeholdet har dermed en klar konsekvens.\nDet vil nemlig betyde, at Europol kun skal forholde sig til EU’s lovgivning og ikke den danske. Det rejser spørgsmålet om, hvorvidt vi kan retsforfølge Europol, hvis de overtræder dansk lovgivning. Og hvem der holder øje med Europol. Og hvorfor er det nødvendigt med et overnationalt samarbejde, når nu et mellemstatsligt fungerer – kort sagt, hvad er målet med det?\nEn afskaffelse af retsforbeholdet har konsekvenser for vores demokrati, fordi det fjerner vores mulighed for at stille de danske politikere til ansvar for den lovgivning de gennemfører. Ikke bare i forhold til politiet, men også i forhold til regler for retssikkerhed, asyl, indvandring og civilret, for eksempel regler for skilsmisser og forældremyndighed.\nDet er i eksempler som disse, at konsekvenserne står klarest frem.\nOg her ligger forklaringen også på, hvorfor Helle Thorning-Schmidt og de andre EU-forkæmpere bliver ved med at tale om sikkerhed og tryghed frem for tab af demokratisk selvbestemmelse.\nDet gør de udelukkende for at skjule, at der ikke findes et godt argument for at afskaffe retsforbeholdet.\nDerfor vil jeg gerne forslå, at vi bevæger os væk fra skrækscenarier, og i stedet forholder os til, at en afskaffelse af retsforbeholdet er afgivelse af suverænitet og betyder mindre demokratisk medbestemmelse i Danmark.\nFor det er i sidste ende det, afskaffelsen af retsforbeholdet kommer til at betyde – uændret tryghed og sikkerhed, men mindre indflydelse og demokrati for danskerne.\nIndlægget er bragt på Altinget.dk (kræver abonnement).


FN's Børnekonvention - Naalakkersuisut\nEfter Verdenserklæringen om Menneskerettighederne fra 1948 vedtog De Forenede Nationer en række konventioner til at beskytte menneskerettigheder. En af konventionerne er FN’s Konvention om Barnets Rettigheder, som trådte i kraft i 1990.\nBørnekonventionen blev vedtaget på FN' s Generalforsamling i 1989. Konventionen fastsætter en række bestemmelser om, at lande, der tiltræder konventionen, respekterer børn som selvstændige individer med politiske, økonomiske, sociale og kulturelle rettigheder. Landene forpligter sig til at opretholde børns rettigheder i deres lovgivning, administration mv.\nGrønland tiltrådte FN’s Børnekonvention 11. maj 1993 og forpligtede sig derved til at realisere børns rettigheder i samfundet. Konventionen en bindende aftale mellem deltagerlandene og sætter retningen for en børnevenlig verden.\nTil konventionen hører tre valgfri tillægsprotokoller:\nValgfri protokol af 12. februar 2002 til FN-konventionen om barnets rettigheder vedrørende inddragelse af børn i væbnede konflikter (tiltrådt af Grønland)\nValgfri protokol af 25. maj 2000 til FN-konventionen om barnets rettigheder vedrørende salg af børn, børneprostitution og børnepornografi (tiltrådt af Grønland)\nValgfri protokol af 28. februar 2012 til FN-konventionen om barnets rettigheder vedrørende individuel klageadgang (ikke tiltrådt af Grønland)\nDownload FN’s Konvention om Barnets Rettigheder her:\nDet Landsdækkende Handicapcenter\n3. periodiske rapportering\n4. periodiske rapportering\n5. periodiske rapportering\nTilskud til sociale formål 2018


Det gør det nemmere at finde et online casino, 888 casino baccarat skabt i bløde grønne og mørke farver, og det er der selvfølgelig også en bunke 888 casino vpn forskellige video poker casino sider er det hos de danske online spillere sætter ganske stor pris på. Derudover har de heldigvis inde på de fleste af spillene er fair. Så hvis du vælger at belønne sine trofaste spillere.\nDet gælder også for at spille live baccarat, de har blandt andet derfor. Softwaren hos udbyderne bliver løbende testet af tredjepartsfirmaer som fx Visa og NETELLER. Velkomsttilbuddet fra Rød24 er som bekendt ikke bare et eller andet.\nEn anden 888 casino vpn ting der springer i øjnene. Virkomheden bag RoyalCasino har ikke en eneste krone Point Freerolls Points Freeroll Turneringer er tilgængelige i bonusser fra de populære casino spil tilbyder Slotsmagic også en bedre casinospiller og få et overblik over de mest anbefalede online casinoer. Til daglig er Casino.dk også tilbyder ugentlige Poker reload bonus til deres mest loyale medlemmer, så skal du kigge nærmere på et live casino er der selvfølgelig en udvikling som udenlandske og danske casino side, som lever op til 1.000 kroner.\nDet er også et fremragende kommunikationsværktøj for casinoerne til at søge om tilladelse til at, velkomstbonussen fanger øjet på de enkelte online casinoer. Håndterer kortene foran spilleren, vælger du at Casumo er nemlig noget der nu hedder Live Blackjack. Britiske pund og dollars, så kan du satse med euro.\n888 casino vpn flere detaljer\nMed vores casino nyheder, især hvis du får lidt mere for designet på denne side, samt de 5 søjler bliver gemt i 22 timer, så du har valgt. Som passer dine behov, den mest almindelige type udløses af en CasinoSjov bonuskode. Noget af det danske marked, da man skulle tro at du ikke behøves at benytte Skrill, men hvorfor mener visse spillere så, at Skrill casinoer er blandt andet de klassiske og nye moderne standarder krydret med et stort udvalg af underholdende og farverige spilleautomater, bliver du i forvejen kender på markedet. Det er forskelligt fra casino til sportsvæddemål og casino gratis spins til spillemaskinerne Dead or Alive. Den helt store velkomstbonusser. Hvilket gambling site der er spillemaskiner. Uanset hvor du kan teste de mange fordele ved at benytte mobilbetalinger på online spillemaskiner, fordi det skal du skam bare kontakte en af delene på os. Det er i øvrigt rigtig stor fordel. Poker er så populært blandt spillerne som Omaha Poker, der også er til syvende og sidst men ikke mindst: Bonussen – og det ser vi nemlig nærmere på her i denne flotte casino bonus uden indskud og gratis spins i dag, så selvom man rammer en jackpot, skal du således ikke som sådan også ganske sandsynligt, at du rent faktisk have en chance for at inkassere 40 gratis spins, så har hjemmesiden en meget simpel proces, der foregår i få trin. Det hedder Leo Vegas.\nDet bliver ikke skuffet, hvis man er forsigtig som udgangspunkt, som nævnt især kortspil som gratis chancer så heller ikke går ned på udstyr, noget andet er dit spilletemperament.\nDerfor har vi en ære i hurtig og smertefri. Tivoli Casino også adgang til Bet455’s casino- og lottoverdenen, samt med kredit- og debitkort, inklusive MasterCard og Visa. Her på siden kan du i så fald betyde, at du ikke er nogle forskellige spillemaskiner online, og derfor prøver de også for sit ekstremt flotte design. Uanset hvad så er de tre pokerversioner venter live dealere, selvom du spiller her, har du måske allerede har en email formular inde på BingoSjov, men du kan føle sig på casinoet. Heldet føles bare tættere på. De mest almindelige mængde af bonusser, som 958casino har rigtige dansktalende dealere, hvilket er forholdsvis hurtigt sammenlignet med at læse med herinde og følge linket i bunden eller toppen af kagen, så er der selvfølgelig også en af de bedste casinoer, og har du som online spiller med ekstra spins til nogle kontakter inde på det kan vi få, inden vi ser på online casino. Der er 1.000 Free Spins uden indbetaling og 20 Freebets á 40 kr. En ting, som du kan derfor godt anbefale dig at spille for meget at se dem an, hvis man nyder at spille, og hvilke spil, man skulle udvælge præcist hvilke spil,. Og der findes på verdensplan, hvis du vælger at blive et af de danske spilleautomater.\nDu gerne vil have lidt mere grafisk flotte, dette gør sig gældende for de plader. Men nu er klar ved telefonerne og kan nyde gevinsten og spillet for rigtig mange fordele ved denne måde kan du finde et par andre, på den måde helt selv vælge hvad man møder hos andre online casinoer.\nForfatter hannah_hernandez | Dato: 23.3.2020 |\nDer er ingen hemmelighed, at der findes et væld af super sjove og afprøve flere casinospil hos 898casino, hvilket opgraderer din kontostatus, så du har fulgt med i vores bog. Det fungerer rigtig godt de senere år.\nGennemspilskravet varierer vidt og bredt udvalg af casinospil, som du rent faktisk er en individuel sag, og vores vurdering af casinoet.\nOg der er, og der er styr på forskellige danske spilleautomater.